title: लिम्बुवान

text: गोरखों द्वारा माझ किरात (किरात राय साम्राज्यों) की विजय के बाद, दो मोर्चों पर लिम्बुवान पर आक्रमण किया। एक चैनपुर (वर्तमान दिनो मे संखुवासभा जिला) में था और दूसरा बिजयपुर (वर्तमान दिनो मे धरान, सुनसरी जिला) में था। बिजयपुर लिम्बुवान के मोरङ राज्य की राजधानी थी।


title: लिम्बुवान

text: लिम्बुवान सिक्किम - गोरखा युद्ध के अंत के बाद, गोरखा अधिकारियों जो वास्तव में सिक्किम पार्टी का साथ दिया था डाल लोगों की खोज शुरू कर दिया और उन्हें मृत्यु दंड देने शुरू कर दिया. यह देखकर, सभी किनारी एम्बे जो साइडिंग द्वारा गोरखों के खिलाफ लड़ा था सिक्किम के राजा के साथ, स्थान पर इकट्ठे पोजोमा बुलाया और लिम्बुवान को हमेशा के लिए छोड़ करने का निर्णय लिया। वे पूरी तरह थे 32000 की संख्या में और तीन समूहों में चले गए। पहले समूह को सिक्किम चला गया और सीढ़ी, राइनो और मैग्नेशिया गांवों, दूसरा भूटान चले गए और कुचिंग तेंदु और जुम्सा गांवों और तीसरे समूह असम में चले गए और बेनी, कल्चिनि और अन्य मेचे और कोच गांवों में सुलझेगी में बसे समूह में बैठती है।


title: भारतीय कृषि सांख्यिकी अनुसंधान संस्थान

text: भारतीय कृषि सांख्यिकी अनुसंधान संस्थान (Indian Agricultural Statistics Research Institute / IASRI) भारतीय कृषि अनुसंधान परिषद के अधीन एक संस्था है। यह कृषि प्रयोगों के लिए नई तकनीकों के विकास एवं कृषि से सम्बन्धित आंकड़ों के विश्लेषण का कार्य करती है। यह नई दिल्ली में भारतीय कृषि अनुसंधान संस्थान के प्रांगण में स्थित है। यह पशुओं एवं पादपों के प्रजनन से सम्बन्धित सांख्यिकीय तकनीकों में विशेषज्ञता रखती है।


title: गंगावतरण शैल

text: गंगावतरण शैल एक शैलकर्तित स्मारक है जो तमिलनाडु के महाबलिपुरम में स्थित है। यह 29 मी × 13 मी के आकार का है दो विशाल शैलों पर निर्मित है। यह खुली हवा में स्थित है जहाँ कओई भी सरलता से पहुँच सकता है।


title: सोपोर

text: सोपोर (Sopore), जिसे सोपुर भी कहा जाता है, भारत के जम्मू और कश्मीर राज्य के बारामूला ज़िले में स्थित एक नगर है। यह ज़िले में तहसील का दर्जा रखता है। सोपोर का दूरभाष कोड 91-1954 और वाहन रेजिस्ट्रेशन कोड जेके 05 है।


title: सोपोर

text: सोपोर टाउन में एशिया की दूसरी सबसे बड़ी फल मंडी (थोक बाजार) है। इसे कश्मीर का एप्पल टाउन भी कहा जाता है। फल मंडी के अलावा, सोपोर एशिया की सबसे बड़ी मीठे पानी की झीलों में से एक, वूलर झील के पास है।


title: सोपोर

text: सोपोर का मूल नाम "सुय्यापुर" था। यह सुय्या के नाम पर रखा गया था जो राजा अवंतिवर्मन (880 ईसवी) के काल में मंत्रि थे और सोपोर के निर्माण व जल-व्यवस्था में उनका बड़ा हाथ था।


title: बलबीर सिंह चौहान

text: न्यायमूर्ति डॉ॰ बलबीर सिंह चौहान भारतीय विधि आयोग के 21वें अध्यक्ष हैं। 10 मार्च, 2016 को केंद्र सरकार ने उन्हें इस पद पर नियुक्त किया। इसके पूर्व वे कावेरी नदी जल विवाद न्यायाधिकरण के अध्यक्ष थे। वे मई, 2009 से जुलाई, 2014 के मध्य भारत के उच्चतम न्यायालय के न्यायाधीश रह चुके हैं।वे 16 जुलाई 2008 से 10 मई 2009 तक उड़ीसा उच्च न्यायालय के मुख्य न्यायाधीश रह चुके हैं।


title: फ़ुमिओ किशिदा

text: फ़ुमिओ किशिदा, (岸田 文雄, Fumio Kishida, जन्म २९ जुलाई १९५७) एक जापानी राजनीतिज्ञ और ४ अक्टूबर २०२१ से जापान के वर्तमान प्रधानमंत्री हैं। उन्होंने २९ सितंबर २०२१ से लिबरल डेमोक्रेटिक पार्टी (एलडीपी) के अध्यक्ष के रूप में भी काम किया है। एक प्रतिनिधि सभा के सदस्य होते हुए, उन्होंने पहले 2012 से 2017 तक विदेश मामलों के मंत्री और 2017 में कार्यवाहक रक्षा मंत्री के रूप में कार्य किया। 2017 से 2020 तक, उन्होंने एलडीपी नीति अनुसंधान परिषद की अध्यक्षता भी की। उन्होंने टारो कोनो के खिलाफ रनऑफ़ में ६०.२% वोट के साथ २०२१ एलडीपी नेतृत्व चुनाव जीता, और ४ अक्टूबर २०२१ को जापान के प्रधानमंत्री के रूप में पिछले पार्टी नेता योशीहिदे सुगा के उत्तराधिकारी बने।


title: फ़ुमिओ किशिदा

text: किशिदा हिरोशिमा-शैली के ओकोनोमियाकी के शौकीन हैं, जैसा कि उनकी पत्नी युको किशिदा द्वारा तैयार किया गया था, जिसमें से एक प्रस्तुति एलडीपी मैसेजिंग में उनके वास्तविक प्रधानमंत्री बनने के तुरंत बाद प्रदर्शित की गई थी। वह एक एनीमे और मंगा प्रशंसक है और उन्होंने अपने प्रशासन के दौरान जापानी एनीमेशन उद्योग को आर्थिक रूप से समर्थन देने का वचन दिया है।


title: नरभक्षी बाघ

text: बाघ एक वन्य जीव है और सामान्यतौर पर मानवों पर हमला नहीं करता है। बाघ द्वारा मानव भक्षण की घटनाये आम तौर पर उसी हालात में होती है जब बाघ वन्य प्राणियो का शिकार करने में असमर्थ हो जाय इस परिस्थिति में भी आम तौर पर बाघ पालतू पशुओ के शिकार तक ही सीमित रहता है लेकिन इस दौरान उसे यदि मनुष्य के शिकार का आसान अवसर प्राप्त हो जाय तो फ़िर बाघ अक्सर केवल मनुष्य के शिकार का आदी हो जाता है। ऐसी दशा में बाघों को नरभक्षी या आदमखोर की संज्ञा देते हैं।


title: नरभक्षी बाघ

text: बाघ को आरंभ से ही एक विशिष्ट सामाजिक स्थिति प्राप्त रही है। विशेषतौर पर इसके निडर स्वभाव और राजसी डील-डौल के कारण इसे शीर्ष वनचरों में गिना जाता है। जहां एक ओर मनुष्य ने सदा से बाघ को वीरता और देवत्व के भाव से देखा है वही बाघों ने भी मनुष्य को सदैव अपनी प्राकृतिक भोजन श्रृंखला से परे एक जीव के तौर पर रखा है। ऐसा नहीं है कि मनुष्य और बाघों के बीच टकराव नहीं होता आया है पर यह टकराव विशेष परिस्थितियों में ही होता है। अमूमन यह टकराव दोनों के अचानक सामने आ जाने पर ही होता है और इस टकराव का घातक परिणाम सामने आने पर भी अधिकांश घटनाओं में बाघ मनुष्य को घायल या उसके शरीर को क्षतविक्षत करके छोड़ देता है।


title: नरभक्षी बाघ

text: लोकमानस में बाघों के बारे में अनेक किवंदंतियां प्रसिद्ध हैं। बाघ के शरीर के विभिन्न अंगो, अस्थियों, दातों और खाल से संबंधित विभिन्न भ्रांतियां भी प्रचलित हैं। विभिन्न लोक साहित्यों और जनजातियों में बाघ को देवता के रूप में निरूपित किया गया है और इसकी पूजा भी होती है।


title: नरभक्षी बाघ

text: आदमखोर बाघों का व्यवहार बहुत कुछ उनके स्वभाव पर निर्भर करता है पर हर एक सीरियल किलर की तरह वे भी एक निश्चित पैटर्न में ही हत्याएं करते हैं। विशेषज्ञों और वन विभाग के रेकार्ड के अनुसार कभी कभी नरभक्षी बाघों के व्यवहारों में एक विशेषता देखने को मिलती है। बांदीपुर जंगल का नरभक्षी बाघ अधिकांशतः बैलगाड़ी चालको को ही अपना निशाना बनाता था इसी तरह डाक रनरो पर भी उनकी घंटी की विशेष आवाज के कारण आदमखोर बाघ अपना शिकार बना लेते थे। कोडरमा का नरभक्षी बाघ लकड़ी काटने की आवाज से आकर्षित होकर लकड़्हारों पर हमला कर देते था। नरभक्षी बाघ आमतौर पर बगल से या पीछे से हमला करते है और शिकार के पास पलटवार करने का कोई मौका नहीं होता है।


title: नरभक्षी बाघ

text: बाघों के नरभक्षी व्यवहार उनका सामान्य व्यवहार नहीं है। इसके लिए मुख्य रूप से वन्य स्थानों में अनुचित और अंधाधुंध मानवीय दखल जिम्मेदार है। जंगल का प्रतिशत तेजी से कम हो रहा है और बाघों के प्राकृतिक आवास पर मानव दखलअंदाजी की बढती जा रही है। ऐसी स्थिति में बाघ अपने भोजन और निवास के लिए अपने प्राकृतिक निवास और स्वभाव का परित्याग कर के मानवीय सीमा में चले आते हैं। मानव रक्त का स्वाद चखने के बाद सामान्य तौर पर बाघ इसे पसंद करने लगते हैं और अपने आदत में शुमार कर लेते हैं। इसके अलावा किसी बिमारी से पीड़ित होने पर या बूढा और अशक्त होने पर जब बाघ तेजी से भाग कर शिकार नहीं कर पाते तब उनके नरभक्षी बनने की संभावनाएं बढ़ जाती हैं। जब कोई बाघ नरभक्षी घोषित कर दिया जाता है तो मानवों की सुरक्षा को ध्यान में रखते हुए उसे मार दिया जाता है या बेहोश कर के पकड़ लिया जाता है और फिर उसे किसी चिड़ियाघर में रखते हैं।


title: लुंबिनी पार्क

text: लुंबिनी पार्क, आधिकारिक तौर पर टी. अंजैया लुंबिनी पार्क, एक छोटा सा सार्वजनिक, 3 हेक्टेयर (7.5 एकड़) का शहरी पार्क है जो भारत के हैदराबाद में हुसैन सागर से सटा है। चूंकि यह शहर के केंद्र में स्थित है और बिरला मंदिर और नेकलेस रोड जैसे अन्य पर्यटक आकर्षणों के करीब है, यह पूरे वर्ष कई आगंतुकों को आकर्षित करता है। नौका विहार सबसे अच्छा हिस्सा है और लोग नावों में टैंक बैंड के बीच में रखी बुद्ध की मूर्ति के पास जाते हैं। 1994 में निर्मित, पार्क को बुद्ध पूर्णिमा परियोजना प्राधिकरण द्वारा बनाए रखा गया है जो तेलंगाना सरकार के निर्देशों के तहत कार्य करता है। 2007 में, यह 25 अगस्त 2007 के हैदराबाद बम विस्फोटों में से एक था, जिसमें 44 लोग मारे गए थे।


title: लुंबिनी पार्क

text: 1994 में हुसैन सागर से सटे 3 हेक्टेयर (7.5 एकड़) भूमि पर ₹ 23.5 मिलियन (L 120 मिलियन या 2019 में US $ 1.7 मिलियन के बराबर) की लागत से लुंबिनी पार्क का निर्माण किया गया था।


title: लुंबिनी पार्क

text: 25 अगस्त 2007 को, हैदराबाद में दो बम विस्फोटों में 44 लोग मारे गए और 60 घायल हुए। दो धमाकों में से एक शाम के समय लेजर ऑडिटोरियम में हुआ था, जो घटना के समय लगभग 500 लोगों को रखा गया था। अपराध स्थल की जांच के लिए कुछ दिनों के लिए बंद होने के बाद, पार्क को मेटल डिटेक्टरों की स्थापना के बाद सार्वजनिक रूप से फिर से खोल दिया गया था।


title: लुंबिनी पार्क

text: पार्क सभी दिनों में आगंतुकों के लिए खुला है। सप्ताहांत को छोड़कर हर दिन शाम 7:15 बजे एक लेजर शो आयोजित किया जाता है, जब यह शाम 7:15 बजे और रात 8:30 बजे होता है।


title: एलिस एक्का की कहानियां

text: एलिस एक्का की कहानियां हिंदी की पहली महिला आदिवासी कथाकार एलिस एक्का की कहानियों का एकमात्र संकलन है। एलिस एक्का की कहानियां हिंदी की पहली महिला आदिवासी कथाकार एलिस एक्का की कहानियों का एकमात्र संकलन है। हिंदी कथा साहित्य के ज्ञात इतिहास में एलिस एक्का से पूर्व किसी आदिवासी महिला कहानीकार का जिक्र नहीं मिलता। अविभाजित बिहार-झारखंड में चालीस-पचास के दशक में कथा लेखन की शुरुआत एलिस एक्का की कहानियों से होती है।


title: एलिस एक्का की कहानियां

text: ‘एलिस एक्का की कहानियां’ संकलन में संकलन में एलिस की कुल छह कहानियां शामिल हैं। ‘वनकन्या’, ‘दुर्गी के बच्चे और एल्मा की कल्पनाएं’, ‘सलगी, जुगनी और अंबा गाछ’, ‘कोयल की लाड़ली सुमरी’, ‘पंद्रह अगस्त, बिलचो और रामू’ और ‘धरती लहलहाएगी, झालो नाचेगी गाएगी’। साथ ही इसमें खलील जिब्रान की पांच अनूदित कहानियां भी शामिल हैं।


title: एलिस एक्का की कहानियां

text: ‘एलिस एक्का की कहानियां’ की संपादक वंदना टेटे के अनुसार ‘उनकी सबसे पहली प्राप्य रचना जो कि खलील जिब्रान के साहित्य का अनुवाद है ‘आदिवासी’ के अगस्त 1959 के विशेषांक में छपी है।’ ... ‘और ‘पहली कहानी ‘आदिवासी’ के 17 अगस्त 1961, वर्ष 15, अंक 28-29 में छपी है। जिसका शीर्षक है ‘वनकन्या’।’ श्रीमती टेटे के अनुसार संभव है इसके पूर्व भी उनकी रचनाएं छपी हों परंतु तत्कालीन पत्र-पत्रिकाओं की अनुपलब्धता के कारण इस संबंध में निश्चित रूप से कुछ भी नहीं कहा जा सकता।


title: एलिस एक्का की कहानियां

text: एलिस एक्का की कहानियों के बारे में साहित्यकारों और समीक्षकों की राय है - ‘आदिवासी समाज का जीवन और अनुभव जब कहन बन कर आता है तो हम एक नये दर्शन से परिचित होते हैं। यह दर्शन सहअस्तित्व और सहजीविता का है जो एलिस की कहानियों में है और जिसकी बुनावट बहुत बारीक है। एलिस अपनी कहानियों में साठ के दशक के आदिवासी उम्मीदों को सामने रखती हैं। लेकिन बाद में वे उस छल को भी अभिव्यक्त करती हैं जिसका शिकार आदिवासी समाज बनता है।’


title: एलिस एक्का की कहानियां

text: समीक्षक अमरेन्द्र यादव के अनुसार- ‘कहानियां बहुत बड़ी नहीं हैं, पर इन छोटे-छोटे किस्सों में कही गई बातों के मायने ज़रूर बेहद गहरे हैं। प्रकृति और स्त्री को केंद्र में रखकर लिखी गई ये कहानियां आहिस्ता-आहिस्ता पाठक के दिल में उतर जाती हैं। लेखिका ने जितना महत्व इंसानी भावनाओं को दिया है, उतनी ही मुस्तैदी से पेड़-पौधे, पक्षी, जानवर, नदी, आकाश, जंगल, चट्टान आदि भी इन कथाओं में अपनी सहज उपस्थिति दर्ज कराते हैं।’


title: एलिस एक्का की कहानियां

text: आलोचक डा. सावित्री बड़ाईक की टिप्पणी है- ‘किसी भी क्षेत्र के समुदाय की पहचान उसकी भाषा और संस्कृति से होती है। एलिस की कहानियों की भाषा आदिवासी हिन्दी है। वे नागपुरी, मगही, खोरठा, भाषाओं का भी प्रयोग संवादों में करती है। पर संवादों में सरलता है। साधारण लोग सरल भाषा का ही प्रयोग करते हैं। ... एलिस एक्का अपनी कहानियों में आदिवासी समाज की मूल प्रवृतियों और जीवन-मूल्यों का ध्यान रखती हैं। उनकी कथा नायिकाएँ अपने आत्मनिर्णय के अधिकार और पहचान (अस्मिता) के लिए निरन्तर संघर्ष करती हैं। समानता, सहअस्तित्व, सहभागिता, सामूहिकता, श्रम के प्रति निष्ठा, स्त्री-पुरुष के बीच बराबरी आदि जीवनमूल्य का वर्णन एलिस एक्का की कहानियों की विशेषता है।’


title: एलिस एक्का की कहानियां

text: उपन्यासकार विनोद कुमार के अनुसार, ‘आदिवासी समाज में गद्यात्मक लेखन के प्रति वैसा रुझान नहीं है, पर साठ के दशक में ही एलिस एक्का सधी हुई कहानियां लिख रही थीं। उन्होंने समाज और परिवेश को अपनी छोटी कहानियों में समेटने का कठिन कार्य किया है। उनकी कहानियों में आदिवासी समाज के सुख-दुख, उल्लास-आनंद और भविष्य के प्रति आशावादिता नजर आती है। डॉ. माया प्रसाद मानती हैं एलिस एक्का ने अपने समाज को कहानियों के द्वारा लोगों तक पहुंचाने का बीड़ा उठाया था। वहीं फादर पीटर पॉल कहते हैं, ‘एलिस एक्का की आपबीती, अनुभवों से निकली कहानियां हैं जो दिल को सुकून देती हैं।’


title: एलिस एक्का की कहानियां

text: साहित्य के पाठक और आलोचक मानते हैं कि एलिस एक्का का लेखन हिंदी साहित्य में आदिवासी कहन परंपरा की एक अद्भुत बानगी है। जो उन्हें हिंदी कथा साहित्य में उनके आदिवासीपन के कारण विशिष्ट बनाती है। एलिस की कहानियां आदिवासी जीवनदर्शन के अनुरूप इंसान और प्रकृति के आत्मीय रिश्तों को रेखांकित करती हैं और इस रिश्ते में आ रही टूटन से हमें सचेत भी करती हैं।


title: एलिस एक्का की कहानियां

text: वरिष्ठ आदिवासी पत्रकार और साहित्यकार शिशिर टुडू का मत है, 'इस पुस्तक से आदिवासी दर्शन के बारे में पता चलता है। यह मुख्यधारा से इतर है। आदिवासी दर्शन से ही दुनिया बचेगी। आज जो गलाकाट प्रतियोगिता और विकास की अंधी हवा बह रही है, वह सृष्टि के लिए ही खतरा है। मुख्य धारा के दर्शन में मनुष्य श्रेष्ठ है जबकि आदिवासी दर्शन में वह एक इकाई है। जैसे पहाड़ है, झरना है, उसी प्रकार मनुष्य भी है।


title: एलिस एक्का की कहानियां

text: आदिवासी दर्शन और साहित्य की पैरोकार वंदना टेटे पुस्तक की भूमिका में लिखती हैं, ‘बेशक! एलिस बहुत ही ‘मामूली’ कथाकार है। जादूई यथार्थ और किसी भी चमत्कार के दावे से परे। उनकी कहानियों में प्रकृति है, समाज है, संगीत है, जीवन की लय है और बाहरी तथा भीतरी समाज के घात-प्रतिघात भी हैं। ...इस आदिवासी कहन परंपरा और सहजीवी आदिवासी दर्शन का एलिस अपनी कहानियों में बखूबी और पूरे कौशल के साथ निर्वाह करती है।’


title: इंद्रप्रस्थ कॉलेज फॉर विमेन

text: इंद्रप्रस्थ कॉलेज फॉर विमेन जिसे इंद्रप्रस्थ कॉलेज या आईपी कॉलेज (हिंदी: इंद्रप्रस्थ महिला कॉलेज) के नाम से भी जाना जाता हैयह दिल्ली का सबसे पुराना महिला कॉलेज है। सन 1924 में स्थापित यह कॉलेज दिल्ली विश्वविद्यालय से संबंधित है।


title: इंद्रप्रस्थ कॉलेज फॉर विमेन

text: यह कॉलेज अर्थशास्त्र, लिबरल आर्ट, वाणिज्य, साहित्य, कंप्यूटर विज्ञान, मल्टीमीडिया, मीडिया और मास कम्युनिकेशन आदि में स्नातक और स्नातकोत्तर पाठ्यक्रम प्रदान करता है, यह भारत के प्रतिष्ठित कॉलेजों में से एक है।


title: इंद्रप्रस्थ कॉलेज फॉर विमेन

text: आईपी कॉलेज की उत्पत्ति इंद्रप्रस्थ गर्ल्स स्कूल में हुई थी। इसकी स्थापना 1904 में, दिल्ली के थियोसोफिस्टों के एक समूह द्वारा प्रसिद्ध स्वतंत्रता सेनानी, शिक्षाविद और थियोसोफिस्ट एनी बेसेंट के बुलावे पर, पुरानी दिल्ली के छीपीवाडा में लाला जुगल किशोर के नेतृत्व में की गई थी। 1924 में इसमें इंटरमीडिएट स्कूल जोड़ा गया था और उसी साल इंद्रप्रस्थ कॉलेज फॉर वुमन, अपने पहले प्रिंसिपल लियोनोरा गामिनेर (कपुंडा, साउथ ऑस्ट्रेलिया से) के साथ अस्तित्व में आया।


title: इंद्रप्रस्थ कॉलेज फॉर विमेन

text: जल्द ही दिल्ली विश्वविद्यालय, जिसे स्वयं 1922 में स्थापित किया गया था, ने इसे एक घटक कॉलेज के रूप में मान्यता दी। 1930 के दशक में इसमें डिग्री पाठ्यक्रम शुरू किए गए और 1938 में विश्वविद्यालय ने इसे आईपी डिग्री कॉलेज के रूप में मान्यता प्रदान की। अपने शुरुआती वर्षों के दौरान छीपीवाडा में रहने के बाद, यह कॉलेज सिविल लाइंस के चंद्रावली भवन में चला गया। 1938 में वंहा से फिर ये अलीपुर रोड (अब शाम नाथ रोड),के अलीपुर हाउस चला गया जो की कमांडर-इन-चीफ के पूर्व कार्यालय था जो कश्मीरी गेट के पास था, जहां यह आज भी है। यह इमारत आज एक विरासत संपत्ति बन गई है।


title: इंद्रप्रस्थ कॉलेज फॉर विमेन

text: 2009 में, 1.53-एकड़ (6,200 मी 2) में फैले इस कॉलेज परिसर में 200 छात्रों को समायोजित करने के लिए एक छात्रावास जोड़ा गया था।


title: इंद्रप्रस्थ कॉलेज फॉर विमेन

text: इंद्रप्रस्थ कॉलेज दिल्ली विश्वविद्यालय का एकमात्र कॉलेज है जो बैचलर इन मास मीडिया एंड मास कम्युनिकेशन (बीएमएमएमसी) की डिग्री प्रदान करता है।


title: इंद्रप्रस्थ कॉलेज फॉर विमेन

text: 2005 में, कॉलेज ने राष्ट्रीय सेवा योजना (एनएसएस) और राष्ट्रीय कैडेट कोर (एनसीसी) के कार्यालयों के साथ साइबर कैफे विंग को भी जोड़ा।


title: इंद्रप्रस्थ कॉलेज फॉर विमेन

text: 2014 में, आईपी कॉलेज दिल्ली विश्वविद्यालय में औपचारिक रूप से पर्यावरण अध्ययन विभाग स्थापित करने वाला देश का पहला कॉलेज बन गया, जो इसका सबसे नया विभाग है।


title: इंद्रप्रस्थ कॉलेज फॉर विमेन

text: प्रत्येक शरद ऋतु में कॉलेज अपना वार्षिक उत्सव 'श्रुति' मनाता है। अन्य लोकप्रिय कार्यक्रमों में अंग्रेजी वाद-विवाद संस्था द्वारा आयोजित वार्षिक वाद-विवाद टूर्नामेंट 'विवाद' और नाट्यशास्त्र संस्था द्वारा आयोजित वार्षिक रंगमंच उत्सव 'किर्दार' है।


title: इंद्रप्रस्थ कॉलेज फॉर विमेन

text: आर्थिक रूप से कमजोर वर्गों से संबंधित छात्र शुल्क रियायत के पात्र हैं। मेरिट सह का अर्थ है कि छात्रों को योग्य छात्रों के लिए कॉलेज द्वारा आधारित छात्रवृत्ति भी प्रदान की जाती है। पुस्तकालय में एक बुक बैंक की सुविधा है जहां से जरूरतमंद छात्र पूरे शैक्षणिक वर्ष के लिए पाठ्यपुस्तकें उधार ले सकते हैं। SC / ST / BPL / PWD श्रेणियों से संबंधित छात्रों के लिए दिल्ली विश्वविद्यालय द्वारा कुछ विशेष छात्रवृत्ति भी प्रदान की जाती है।


title: आत्मशुद्धि

text: आत्मशुद्धि का शाब्दिक अर्थ स्वयं का शुद्धिकरण करना होता है। यदि कोई व्यक्ति आत्मग्लानिस्वरूप स्वरूप अपने आप को कोई सजा देना अथवा सच्चे मन से क्षमा याचना करना भी आत्मशुद्धि का ही एक रूप है। जैन धर्म में आत्मशुद्धि के लिए क्षमावणी पर्व मनाया जाता है जिसके के अनुसार आत्म शुद्धि के लिए सांसारिक भोगों से विरत होना आवश्यक है। लोभ बंधनों का बहुत बड़ा कारण है। आत्म शुद्धि के लिए लोभ वृत्ति का संयमन जरूरी है। जैन शास्त्रों में इसे उत्तम शौच कहा गया है और इसे आत्मा का स्वभाव माना गया है।


title: निर्णय विधि

text: निर्णय विधि(Case law),जिसे लोक विधि(Common law) के पर्यायवाची शब्द रूप में भी उपयोग किया जाता है, ऐसी विधि है जो संविधान, विधियों या विनियमों पर आधारित  न होकर पिछले मामलों के न्यायिक निर्णयों(नज़ीरों; precedents) पर आधारित होती है। निर्णय विधि में न्यायालयों या समकक्ष अधिकरणों द्वारा निर्णीत किसी मामले के विस्तृत तथ्यों का उपयोग किया जाता है। निर्णीतानुसरण  सिद्धांत  या स्टेयर डेसीसिस सिद्धांत (Stare decisis; लैटिन वाक्यांश "निर्णय को स्थिर रहने दें") के अनुसार न्यायाधीश पिछले श्रेष्ठ निर्णयों का अनुसरण करने के लिए बाध्य होते हैं।


title: निर्णय विधि

text: न्यायिक निर्णयों की व्याख्याएँ विधायी निकायों द्वारा अधिनियमित सांविधिक विधि(या सांविधिक कानून; statutory law) और विधि द्वारा स्थापित कार्यकारी एजेंसियों द्वारा निर्मित नियामक विधि से भिन्न होती हैं। कुछ मामलों- उदाहरणार्थ आपराधिक कार्यवाही या पारिवारिक कानून- में, विचाराधीन निर्णयों में निर्णय विधि लागू की जा सकती है।


title: निर्णय विधि

text: लोक विधि प्रणाली वाले देशों (यूनाइटेड किंगडम, संयुक्त राज्य अमेरिका, कनाडा, ऑस्ट्रेलिया और न्यूजीलैंड) में, इसका उपयोग विशिष्ट अपीलीय न्यायालयों, प्रारंभिक न्यायालयों, एजेंसी अधिकरणों और न्यायिक कार्यों का निर्वहन करने वाले अन्य निकायों के न्यायिक निर्णयों में किया जाता है।


title: निर्णय विधि

text: लोक विधि परंपरा में न्यायालय किसी मामले पर लागू होने वाली विधि का फ़ैसला विधि के निर्वचन और पूर्व निर्णय के आधार पर यह लिखते हुए करते हैं कि पिछले मामले कैसे और क्यों निर्णीत किए गए। सिविल विधि वाली अधिकांश विधिक प्रणालियों के विपरीत, लोक विधि प्रणाली में निर्णीतानुसरण के सिद्धांत का अनुसरण किया जाता है, जिसके अनुसार अधिकांश न्यायालय समान मामलों में किए गए अपने पिछले निर्णयों से बंधे हुए होते हैं। उक्त सिद्धान्त के अनुसार, सभी निचले न्यायालयों को उच्चतर न्यायालयों के पिछले निर्णयों के अनुरूप निर्णय करने चाहिए। उदाहरणार्थ, इंग्लैंड में उच्च न्यायालय और अपीलीय न्यायालय प्रत्येक अपने पिछले निर्णयों से बंधे होते हैं। किन्तु 1966 के बाद से यूनाइटेड किंगडम का सर्वोच्च न्यायालय अपने पहले के निर्णयों से भिन्न मत अपना सकता है, हालांकि व्यवहार में यह शायद ही कभी होता है। अपने ही पूर्व निर्णय को उलटने का एक उल्लेखनीय उदाहरण आर बनाम जोगी{R v Jogee(2016) UKSC 8} का मामला है, जब यूनाइटेड किंगडम के सर्वोच्च न्यायालय ने यह अवधारित किया कि स्वयं उसने तथा इंग्लैंड व वेल्स के अन्य न्यायालयों ने लगभग 30 वर्षों तक एक पूर्व निर्णय का दुरुपयोग किया है।


title: निर्णय विधि

text: सामान्यतया, अभिलेख के निचले न्यायालयों(the lower courts of record) पर उच्च न्यायालयों का सीधा नियन्त्रण नहीं होता है। वे निचली अदालतों के निर्णयों को किसी भी समय रद्द करने के लिए स्वयं अपनी पहल पर(सुआ स्पोंटे, sua sponte या सूओ मोटू, suo motu  या सूओ मोटो, suo moto) नहीं कर सकते हैं। सामान्यतः निचले न्यायालय के आदेशों(जिनमें स्थापित निर्णय विधि के स्पष्ट उल्लंघन वाले आदेश भी सम्मिलित हैं) के विरुद्ध उच्च न्यायालयों में अपील करने का भार वादकारियों पर होता है। यदि किसी मामले में कोई न्यायाधीश पूर्व निर्णय के विरुद्ध जाकर निर्णय करता है और उस मामले में अपील नहीं की जाती है तो उस न्यायाधीश का निर्णय मान्य होगा।


title: निर्णय विधि

text: एक निचले न्यायालय को भले ही यह लगता हो कि कोई पूर्व निर्णय अन्यायपूर्ण है किन्तु वह एक बाध्यकारी पूर्व निर्णय के विरुद्ध जाकर निर्णय नहीं कर सकता है। वह केवल आशा व्यक्त कर सकता है कि उच्चतर न्यायालय या विधायिका पूर्व निर्णय द्वारा निर्धारित व्यवस्था में सुधार करेंगे। यदि न्यायालय यह मानता है कि विधिक विचारों के विकास के फलस्वरूप कोई पूर्व निर्णय अनुपयोगी हो गया है और वह इससे बचते हुए विधि के विकास में मदद करना चाहता है तो वह या तो यह अवधारित कर सकता है कि वह पूर्व निर्णय उसके बाद के पूर्व निर्णय के साथ असंगत है या वह प्रश्नगत मामले और पूर्व निर्णय के मामले के तथ्यों के बीच की भिन्नता को स्पष्ट कर सकता है। कुछ जगहों पर विचारण न्यायालय को अपने निर्णय के विरूद्ध अपील करने की अनुशंसा करने का अधिकार दिया जाता है। यदि वह निर्णय अपील में जाता है तो अपीलीय न्यायालय को पूर्व निर्णय, और उस मामले, दोनों की समीक्षा करने का अवसर होगा। संभवतः उच्चतर न्यायालय एक नई नज़ीर कायम करके पिछले पूर्व निर्णय द्वारा निर्धारित विधि व्यवस्था को समाप्त कर दे। यह प्रक्रिया अनेक बार हो सकती है क्योंकि किसी मामले में अनेक बार अपील हो सकती है। लॉर्ड डेनिंग ने विबन्ध(estoppel) एस्ट्रोपेल की अवधारणा के विकास में इस विकासवादी प्रक्रिया के  उपयोग का प्रसिद्ध उदाहरण प्रस्तुत किया है{सेंट्रल लंदन प्रॉपर्टी ट्रस्ट लिमिटेड बनाम हाई ट्रीज हाउस लिमिटेड [1947] KB 130}।


title: निर्णय विधि

text: सिविल और लोक विधि परंपराओं में निर्णय विधि की भूमिका भिन्न-भिन्न होने के कारण इनके न्यायालयों द्वारा निर्णय देने के तरीक़े में भी अंतर आ जाता है। लोक विधि के न्यायालय सामान्यतः पिछले प्रासंगिक निर्णयों और प्रश्नगत मामले से संबन्धित विधि, दोनों को उद्धृत करते हुए अपने निर्णय के पक्ष में विस्तृत रूप से विधिक तर्क प्रस्तुत करते हैं और प्रायः व्यापक विधिक सिद्धान्तों की व्याख्या करते हैं। किसी निर्णय में किया गया आवश्यक विश्लेषण (जिसे ratio decidendi कहा जाता है), अन्य न्यायालयों के लिए एक नज़ीर बन जाता है परन्तु ऐसे विश्लेषण, जो प्रश्नगत मामले के निर्धारण के लिए पूर्णतया आवश्यक नहीं हैं, ओबिटर डिक्टा(obiter dicta) कहलाते हैं। ओबिटर डिक्टा अन्य न्यायालयों के लिए एक प्रेरक प्रमाण(persuasive authority) के रूप में तो कार्य करती हैं लेकिन तकनीकी रूप से बाध्यकारी नहीं होती हैं। इसके विपरीत, सिविल विधि क्षेत्राधिकार के  न्यायालयों के निर्णय सामान्यतः छोटे होते हैं और उनमें केवल सम्बन्धित विधि का उल्लेख होता है। इस अंतर का कारण यह है कि सिविल विधि वाले क्षेत्रों में इस परंपरा का पालन किया जाता है कि निर्णय पढ़ने वाला व्यक्ति निर्णय और संबन्धित विधि को तर्कसंगत रूप से समझ सके।


title: निर्णय विधि

text: कुछ बहुलवादी विधि प्रणालियों की कुछ विधियाँ, जैसे स्कॉटलैंड की स्कॉट्स विधि और क्यूबेक व लुइसियाना की सिविल विधि क्षेत्राधिकार की कुछ विधियाँ, लोक विधि और सिविल विधि प्रणाली के किसी एक वर्ग में सटीक रूप से नहीं रखी जा सकती हैं। भले ही इस प्रकार की प्रणालियाँ एंग्लो-अमेरिकन लोक विधि परंपरा से काफी प्रभावित हों परन्तु उनकी सारवान विधि की जड़ें सिविल विधि परंपरा में दृढ़तापूर्वक जमी हुई हैं।इस प्रकार की प्रणाली को विधि की मिश्रित प्रणाली भी कहा जाता है।


title: निर्णय विधि

text: निर्णय विधि के विकास में सिविल विधि के आचार्यों की तुलना में लोक विधि के आचार्यों की भूमिका बहुत कम रही है। चूंकि सिविल विधि परंपराओं में  न्यायालय के फैसले ऐतिहासिक रूप से संक्षिप्त होते हैं और औपचारिक रूप से उन पर नज़ीर कायम करने का भार नहीं होता है, इसलिए सिविल विधि परंपराओं में विधि की व्याख्या न्यायाधीशों के बजाय अधिकांशतः शिक्षाविदों द्वारा की जाती है; ऐसी व्याख्या को आधिकारिक मत(doctrine) कहा जाता है और इसे ग्रंथों या पत्रिकाओं(जैसे फ्रांस में रेक्यूइल डलोज़, Recueil Dalloz) में प्रकाशित किया जा सकता है। ऐतिहासिक रूप से, लोक विधि परंपरा के न्यायालय विधि के विद्वानों के मत पर बहुत कम निर्भर करती थीं; इस प्रकार, बीसवीं शताब्दी के मोड़ पर, किसी विधिक निर्णय में (शायद कोक और ब्लैकस्टोन जैसे प्रमुख न्यायाधीशों के अकादमिक लेखन को छोड़कर) किसी अकादमिक लेखक के मत का उल्लेख मिलना दुर्लभ था। आजकल अकादमिक लेखकों को बहस के समय और निर्णय में प्रेरक प्रमाण के रूप में उद्धृत किया जाता है। प्राय: उनका हवाला या तो तब दिया जाता है जब न्यायाधीश के विचार में अन्य न्यायालयों ने उस मत को उस समय तक नहीं अपनाया है या जब न्यायाधीश का मानना है कि उसका महत्व निर्णय विधि की तुलना में अधिक है। इस प्रकार सिविल विधि क्षेत्राधिकार में लंबे समय से मान्य एक दृष्टिकोण को लोक विधि प्रणाली  भी अपना रही है।


title: निर्णय विधि

text: किसी मामले को तय करने के लिए न्यायाधीश विभिन्न प्रकार के प्रेरक प्रमाणों  का उल्लेख कर सकते हैं। गैर-बाध्यकारी स्रोतों में कॉर्पस ज्यूरिस सिकुंडम(Corpus Juris Secundum) और इंग्लैंड के हाल्सबरी के कानून(Halsbury's Laws of England) जैसे विधिक विश्वकोशों(legal encyclopedias) अथवा विधि आयोग(Law Commission) या अमेरिकी विधि संस्थान (American Law Institute) द्वारा प्रकाशित कृतियों को व्यापक रूप से उद्धृत किया जाता है। हाईवे कोड(the Highway Code) जैसे कुछ निकायों को प्रेरक प्रमाण या वैसे ही वैधानिक प्रभाव वाली सलाह देने की वैधानिक शक्तियां प्रदान की गई हैं।


title: खगोलीय धूल

text: खगोलीय धूल अंतरिक्ष में मिलने वाले वह कण होते हैं जो आकार में कुछ अणुओं के झुण्ड से लेकर ०.१ माइक्रोमीटर तक होते हैं। इस धूल में कई प्रकार के पदार्थ हो सकते हैं। खगोलीय धूल ब्रह्माण्ड में कई जगह मिलती है -


title: खगोलीय धूल

text: खगोलशास्त्रियों का मानना है के खगोलीय धूल के कणों और गैस बादलों के जमावड़े से ही तारे और आदिग्रह चक्र बनते हैं। यह आदिग्रह चक्र बाद में जाकर अक्सर ग्रहीय मण्डल बन जाते हैं। अंदाज़ा है के हमारा सौर मण्डल भी कुछ ऐसे ही शुरू हुआ था।


title: बागली विधानसभा निर्वाचन क्षेत्र

text: बागली विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह खंडवा (लोकसभा निर्वाचन क्षेत्र) का एक खंड है।


title: २ फ़रवरी

text: 2 फरवरी ग्रेगोरी कैलंडर के अनुसार वर्ष का 33वॉ दिन है। साल मे अभी और 332 दिन बाकी है (लीप वर्ष मे 333)। आज के दिन भारतीय संग्रहालय खोला गया, जो दुनिया में सबसे पुराने संग्रहालयों में से एक है।


title: अंशुमान सिंह

text: अंशुमान सिँह राजस्थान और गुजरात के पूर्व राज्यपाल पूर्व न्यायमूर्ति हैं। इलाहाबाद हाईकोर्ट में 28 साल तक अधिवक्ता रहे। वर्ष 1984 में इलाहाबाद हाईकोर्ट के न्यायधीश बन गए। इसके पश्चात राजस्थान उच्च न्यायालय में मुख्य न्यायधीश बनाये गए। 1987 में सेवानिवृत्त होने के बाद गुजरात व राजस्थान का राज्यपाल रहे वर्ष 1999 से 2003 तक राजस्थान के राज्यपाल रहे।


title: गेंदालाल दीक्षित

text: पं॰ गेंदालाल दीक्षित (जन्म:१८८८, मृत्यु:१९२०) भारतीय स्वतंत्रता संग्राम के अप्रतिम योद्धा, महान क्रान्तिकारी व उत्कट राष्ट्रभक्त थे जिन्होंने आम आदमी की बात तो दूर, डाकुओं तक को संगठित करके ब्रिटिश साम्राज्य के विरुद्ध खड़ा करने का सफल प्रयास किया। दीक्षित जी उत्तर भारत के क्रान्तिकारियों के द्रोणाचार्य कहे जाते थे। उन्हें मैनपुरी षड्यन्त्र का सूत्रधार समझ कर पुलिस ने गिरफ्तार कर लिया किन्तु वे अपनी सूझबूझ और प्रत्युत्पन्न मति से जेल से निकल भागे। साथ में एक सरकारी गवाह को भी ले उड़े। सबसे मजे की बात यह कि पुलिस ने सारे हथकण्डे अपना लिये परन्तु उन्हें अन्त तक खोज नहीं पायी। आखिर में कोर्ट को उन्हें फरार घोषित करके मुकदमे का फैसला सुनाना पड़ा।


title: गेंदालाल दीक्षित

text: पं॰ गेंदालाल दीक्षित का जन्म माघ बदी ५, विक्रम संवत १९४७, तदनुसार ३० नवम्बर सन् १८८८ को आगरा जिले की तहसील बाह के ग्राम मई में हुआ था। यह गाँव बटेश्वर के निकट बसा हुआ है। आपके पिता का नाम पं॰ भोलानाथ दीक्षित था। गेंदालाल जी की आयु मुश्किल से ३ वर्ष की रही होगी कि माता का निधन हो गया। बिना माँ के बच्चे का जो हाल होता है वही इनका भी हुआ। हमउम्र बच्चों के साथ निरंकुश खेलते-कूदते कब बचपन बीत गया पता ही न चला परन्तु एक बात अवश्य हुई कि बालक के अन्दर प्राकृतिक रूप से अप्रतिम वीरता का भाव प्रगाढ़ होता चला गया।


title: गेंदालाल दीक्षित

text: गाँव के विद्यालय से हिन्दी में प्राइमरी परीक्षा पास कर इटावा से मिडिल और आगरा से मैट्रीकुलेशन किया। आगे पढ़ने की इच्छा तो थी परन्तु परिस्थितिवश उत्तर प्रदेश में औरैया जिले की डीएवी पाठशाला में अध्यापक हो गये। किन्तु सन १९०५ में बंगाल के विभाजन के बाद जो देशव्यापी स्वदेशी आन्दोलन चला उससे आप भी अत्यधिक प्रभावित हुए।


title: गेंदालाल दीक्षित

text: आपने शिवाजी समिति के नाम से डाकुओं का एक संगठन बनाया और शिवाजी की भांति छापामार युद्ध करके अंग्रेजी राज्य के विरुद्ध उत्तर प्रदेश में एक अभियान प्रारम्भ किया किन्तु दल के ही एक सदस्य दलपतसिंह की मुखबिरी के कारण आपको गिरफ्तार करके पहले ग्वालियर लाया गया फिर वहाँ से आगरा के किले में कैद करके सेना की निगरानी में रख दिया गया।


title: गेंदालाल दीक्षित

text: आगरे के किले में राम प्रसाद बिस्मिल ने आकर गुप्त रूप से आपसे मुलाकात की और संस्कृत में सारा वार्तालाप किया जिसे अंग्रेज पहरेदार बिलकुल न समझ पाये। अगले दिन आपने योजनानुसार पुलिस गुप्तचरों से कुछ रहस्य की बातें बतलाने की इच्छा जाहिर की। अधिकारियों की अनुमति लेकर आपको आगरा से मैनपुरी भेज दिया गया जहाँ 'बिस्मिल' की संस्था मातृवेदी के कुछ साथी नवयुवक पहले से ही हवालात में बन्द थे।


title: गेंदालाल दीक्षित

text: मैनपुरी पहुँचते ही दीक्षित जी ने एकदम पैंतरा बदला और पुलिस से डाँटकर कहा कि इन लड़कों को क्या पता, मैं इस काण्ड का सारा भेद जानता हूँ। पुलिस यकायक झाँसे में आ गयी और आपको उन लड़कों के साथ शामिल कर लिया गया। बाकायदा चार्जशीट तैयार की गयी और मैनपुरी के स्पेशल मैजिस्ट्रेट बी॰ एस॰ क्रिस की अदालत में गेंदालाल दीक्षित सहित सभी नवयुवकों पर "सम्राट के विरुद्ध साजिश रचने" का मुकदमा दायर करके मैनपुरी की जेल में डाल दिया गया। इस मुकदमे को भारत के स्वतन्त्रता संग्राम के इतिहास में मैनपुरी षड्यन्त्र के नाम से जाना जाता है।


title: गेंदालाल दीक्षित

text: मुकदमे के दौरान आपने एक और चाल चली। जेलर से कहा कि सरकारी गवाह से उनके दोस्ताना ताल्लुकात हैं अत: यदि दोनों को एक ही बैरक में रख दिया जाये तो कुछ और षड्यन्त्रकारी गिरफ्त में आ सकते हैं। जेलर ने दीक्षित जी की बात का विश्वास करके सी॰ आई॰ डी॰ की देखरेख में सरकारी गवाहों के साथ हवालात में भेज दिया। थानेदार ने एहतियात के तौर पर दीक्षित जी का एक हाथ और सरकारी गवाह का एक हाथ आपस में एक ही हथकड़ी में कस दिया ताकि रात में हवालात से भाग न सकें।


title: गेंदालाल दीक्षित

text: किन्तु गेंदालाल जी ने वहाँ भी सबको धता बता दी और रातों-रात हवालात से भाग निकले। केवल इतना ही नहीं, अपने साथ लॉक-अप में बन्द उस सरकारी गवाह रामनारायण को भी उड़ा ले गये जिसका हाथ उनके हाथ के साथ हथकड़ी में कसकर जकड़ दिया गया था। किंकर्तव्यविमूढ़ सारे अधिकारी, सी॰ आई॰ डी॰ और पुलिस वाले उनकी इस हरकत को देख हाथ मलते रह गये।


title: गेंदालाल दीक्षित

text: अहर्निश कार्य करने व एक क्षण को भी विश्राम न करने के कारण आपको क्षय रोग हो गया था। पैसे के अभाव में घर वालों ने आपको दिल्ली के एक सरकारी अस्पताल में भर्ती करा दिया गया जहाँ इस अदम्य साहसी व्यक्ति ने २१ दिसम्बर १९२० को दोपहर बाद २ बजे शरीर छोड़ दिया।


title: गेंदालाल दीक्षित

text: महान क्रान्तिकारी राम प्रसाद 'बिस्मिल' ने 'अज्ञात' नाम से आपकी जीवनी लिखी जो कानपुर से निकलने वाली हिन्दी पत्रिका 'प्रभा' के ३ सितम्बर १९२४ के अंक में छपी।


title: सुरेन्‍द्र विक्रम

text: सुरेन्‍द्र विक्रम,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के शाहजहांपुर जिले के 62 - खेड़ा-बझेड़ा विधान सभा निर्वाचन क्षेत्र से कांग्रेस की ओर से चुनाव में भाग लिया। वर्ष 1977 में सांसद रहे


title: सूचना केंद्र

text: सूचना केन्द्र से आशय सूचना के उन केन्द्रों से है जिन्हें सुचना को किसी विशेष रूप से संगृहीत करने, उसका प्रसंस्करण करने, तथा उपयोगकर्ताओं की आवश्यकता अनुरूप, उनकी मांग या चयनात्मक रूप से प्रसार के लिए, जानकारी पुनर्प्राप्त करने के लिए बनाया गया हो। सूचना केन्द्रों द्वारा समाज में सूचना पहुँचाने का कार्य किया जाता है।


title: सूचना केंद्र

text: सूचना प्रौद्योगिकी में विकास होने के कारण सूचना की अवधारणा को बल मिला है। सूचना प्रदान करने की प्रक्रिया इन्टरनेट द्वारा सरल बन गयी है और यह सूचना प्राप्ति का एक प्रमुख साधन बन गया है।


title: प्राचीन भारत के नगरों की सूची

text: यह दक्षिण एशिया के उन नगरों की सूची है जो ८वीं शताब्दी से पहले ( पाल साम्राज्य के उदय से पहले) स्थापित हुए थे।


title: डेविड विसे

text: इससे पहले, उन्होंने 2017 में अपने करियर को समाप्त करने से पहले अपने राष्ट्रीय पक्ष का प्रतिनिधित्व किया था। उन्होंने अक्टूबर 2005 में अपनी पहली फिल्म के बाद से 67 प्रथम श्रेणी में भी काम किया है। प्रथम श्रेणी क्रिकेट में उनकी सफलता के बाद से उनके फॉर्म ने 2009 के हांगकांग क्रिकेट छक्कों में दक्षिण अफ्रीका के लिए खेलने के लिए उन्हें चुना, जहां उन्होंने अग्रणी विकेट लेने वाले को समाप्त किया, और इंग्लैंड के खिलाफ दो मैचों में दक्षिण अफ्रीका आमंत्रण एकादश के लिए। अगस्त 2017 में, उन्हें टी 20 ग्लोबल लीग के पहले सीज़न के लिए बेनोनी ज़ालमी के दस्ते में नामित किया गया था।


title: रूपसी बैरागी

text: रूपसी बैरागी, राजा पृथ्वीराज कछवाहा के कनिष्ठ पुत्र थे। रूपसी बैरागी दौसा व परबतसर जागीर के प्रमुख थे ताजमहल के निर्माण में महत्वपूर्ण भूमिका निभाने वाली बैरागी हवेली इन्हीं की थी, इन्होंने यह हवेली अपनी भतीजी जोधा बाई को विवाह में उपहार स्वरूप भेंट की थी।


title: रूपसी बैरागी

text: 16वीं शताब्दी के आरंभ में अंबेर के कच्छवाह वंश के राजा पृथ्वीराज की पत्नी बालन बाई के सहयोग से रामानंदी संप्रदाय के महान संत कृष्णदास पायोहारी ने जयपुर के निकट गलताजी नामक स्थान पर उत्तर भारत में पहले प्रमुख वैष्णव भक्ति केंद्र की स्थापना की और इसे उत्तर भारत का टोडरी कहा जाने लगा। कहा जाता है कि 1527 में खानवा के युद्ध में पृथ्वीराज कच्छवाहा द्वारा बाबर के विरुद्ध राणा सांगा का साथ देने के पीछे रानी बालन बाई का महत्वपूर्ण योगदान था और रानी बालन बाई की प्रेरणा थे उनके आध्यात्मिक गुरु, वैष्णव संत कृष्णदास पायोहारी।


title: रूपसी बैरागी

text: 6 जनवरी 1562 को रानी बालनबाई की पौत्री और राजा भारमल की पुत्री जोधाबाई का विवाह अकबर से हुआ। राजा पृथ्वीराज ने अपने कनिष्ठ पुत्र रूपसी बैरागी को परबतसर की जागीर दी थी। रूपसी बैरागी दौसा का मुखिया था। अतीत में दौसा कच्छवाह वंश की राजधानी भी रहा है। राजकुमार रूपसी ने भी वैष्णव संत कृष्णदास पायोहारी से बैरागी दीक्षा ली थी और वह स्वयं को वैष्णव धर्म का रक्षक और उपासक मानते थे । इसलिए इतिहास में उन्हें बैरागी से ही जाना जाता है। राजा भारमल से भी पहले अकबर की मुलाकात रूपसी बैरागी और उनके पुत्र जयमल से हुई थी।


title: रूपसी बैरागी

text: अपनी भतीजी जोधा बाई के विवाह में रूपसी बैरागी ने अनेक उपहार दिए, जिनमें आगरा में मोहल्ला अतगा खान के बाजार में स्थित बैरागी हवेली भी शामिल थी। इस तरह 1562 में बैरागी हवेली मुगलों के पास चली गई। बाद में यही बैरागी हवेली ताजमहल के निर्माण में सहायक बनी।


title: रूपसी बैरागी

text: मुमताज़ महल की मृत्यु 17 जून 1631 को मध्य प्रदेश के बुरहानपुर में हुई। उन्हें वहीं जैनाबाद के बगीचे में दफना दिया गया। 11 दिसंबर 1631 को मुमताज के शव को कब्र से निकालकर, ताबूत में रखकर रवाना किया गया और 8 जनवरी 1632 को आगरा पहुंचा।


title: रूपसी बैरागी

text: 15 जनवरी 1632 को ताज परिसर में शाही मस्जिद के नजदीक उन्हें दफन किया गया। मुमताज का अंतिम दफन उसकी मृत्यु के 9 वर्ष बाद 1640 में हुआ और दुनिया की सबसे खूबसूरत इमारत ताजमहल का उदय हुआ।


title: रूपसी बैरागी

text: उल्लेखनीय बात यह है कि जिस स्थान पर ताजमहल बना है, वह जमीन शाहजहां की नहीं बल्कि राजा जयसिंह की थी और शाह जहाँ ने इस जमीन के बदले राजा जयसिंह को दूसरी जमीन दी थी।


title: रूपसी बैरागी

text: शाहजहां द्वारा 16 दिसंबर 1633 हिजरी 1049 के माह जुमादा 11 की 26/28 तारीख को जारी फरमान के अनुसार, जिसकी सत्यापित प्रतिलिपि सिटी पैलेस संग्रहालय जयपुर में संरक्षित है, शाहजहां ने राजा जयसिंह को ताजमहल की जमीन के बदले चार हवेलियां दी थीं।


title: रूपसी बैरागी

text:
ये हवेलियां थीं: 1. राजा भगवान सिंह की हवेली
 2. राजा माधो सिंह की हवेली
 3. मोहल्ला अतगा खान के बाजार में स्थित रूपसी बैरागी की हवेली
 4. चांद सिंह पुत्र सूरज सिंह की हवेली


title: रूपसी बैरागी

text: यहां पर रोचक तथ्य यह है कि इनमें से पहली तीन हवेलियां जोधा बाई को विवाह में उपहार के रूप में मिली थी। ताजमहल की जमीन के बदले शाहजहां द्वारा राजा जयसिंह को चार हवेलियां दिए जाने वाले शाहजहां के फरमान का उल्लेख, इलाहाबाद उच्च न्यायालय ने बाबरी मस्जिद मामले के निर्णय में भी किया है। आज वह ऐतिहासिक बैरागी हवेली अस्तित्व में नहीं है लेकिन उसकी झलक ताजमहल के इतिहास में जरूर है।


title: उस्मान गनी

text: उस्मान गनी (; जन्म 20 नवंबर 1996) अफगानिस्तान के अंतरराष्ट्रीय क्रिकेटर हैं, वे दाएं हाथ के सलामी बल्लेबाज़ हैं।


title: महेवा

text: महेवा (Mahewa) भारत के उत्तर प्रदेश राज्य के इटावा ज़िले में स्थित एक नगर है। राष्ट्रीय राजमार्ग 19 यहाँ से गुज़रता है।


title: वज़ीराबाद, दिल्ली

text: वज़ीराबाद (Wazirabad) भारत के दिल्ली राष्ट्रीय राजधानी क्षेत्र के उत्तर दिल्ली ज़िले में एक ग्राम है।


title: महेवा

text: महेवा 1950 में स्वतंत्र भारत का यह पहला ब्लॉक था, जिसमें जनरल लॉर्ड मेयर द्वारा अग्रेजी विकास योजना का नाम दिया गया था और संयुक्त राज्य अमेरिका की मदद से एक मटर प्रोसेसिंग प्लांट स्थापित किया गया था। सरकार। इस गाँव ने स्वतंत्रता संग्राम के समय में भी महत्वपूर्ण भूमिका निभाई थी, जब महेवा लाखन एस्टेट में आए थे। आजादी के बाद पूरे भारत और सार्क देशों में पायलट कार्यशाला ने कृषि उपकरणों का निर्माण या आपूर्ति की।


title: महेवा

text: गाँव के मध्य में कमल का एक बड़ा तालाब है जिसे अंग्रेजों के समय का महापात्र कहा जाता है जो आम के बगीचे के सामने है। उस तालाब और कमल की सुंदरता के कारण, इटावा के जिला कलेक्टर ब्रिटिश काल के दौरान इस गांव में आए थे और प्राचीन समय में ग्राम भवानीपुर में एक बहुत प्रसिद्ध गुफा (GUFA) थी। राम जानकी का बहुत पुराना मंदिर है, जो भारत की स्वतंत्रता से पहले 1912 में महेवा के जमींदार, पं. गुरु नारायण चौबे द्वारा बनाया गया था।


title: महेवा

text: महेवा ब्लॉक (क्षेत्र पंचायत) भारत में 92 ग्राम पंचायत के साथ सबसे बड़े ब्लॉक में से एक है और ब्लॉक के 106 सदस्यों को ब्लॉक डवलपमेंट उम्मीदवार कहा जाता है, महेवा सभी इटावा जिले के ब्लॉक में सबसे बड़ा ब्लॉक है।


title: महेवा

text: केवल एक नेशनल बैंक यानी भारतीय स्टेट बैंक और IFSC कोड है: SBIN0002572 और संपर्क नंबर यह है 05680-20018। दो स्टेट लेवल बैंक एक "ग्रामीण बैंक, महेवा" अन्य-एक "सहकारी बैंक, महेवा"। महेवा का डाकघर परिवारों की बचत को बढ़ाने के लिए डाक सेवा और बैंकिंग सेवा प्रदान करता है। एक सामुदायिक स्वास्थ्य केंद्र (सरकारी अस्पताल) कई प्रथमिक स्वास्थ्य केंद्र (प्राथमिक अस्पताल) से जुड़ा हुआ है, महेवा समुदयिक स्वास्थ्य केंद्र जैसे लखना, अहेरीपुर। इस क्षेत्र में जानवरों की देखभाल के लिए 1978 में बकेवर, चकरनगर, हनुमंतपुर, आदि। कपास उद्योग में महिलाओं की भागीदारी में सुधार के लिए राष्ट्रीय ग्रामोदय मुख्य रूप से महात्मा गांधी द्वारा शुरू की गई खादी ग्राम उद्योग योजना की तर्ज पर काम करती है।


title: महेवा

text: सरकारी सहायता प्राप्त लोकमान्य ग्रामीण इंटर कॉलेज 6 वीं कक्षा से 12 वीं कक्षा तक शिक्षा प्रदान करता है और लड़कियों के लिए शिक्षा महादेवी कन्या पाठशाला इंटर कॉलेज और संस्कृत महाविद्यालय पारंपरिक शिक्षा प्रदान करते हैं। कई निजी शिक्षा विक्रेता गुणवत्ता शिक्षा प्रदान करते हैं जैसे कि गुरुकुल शिक्षा सदन आदि।


title: महेवा

text: 2014 में सांसद अशोक कुमार डोहरे ने कार्यक्रम आदर्श ग्राम योजना (हिंदी: सांसद आदर्श योजना) के लिए महेवा का चयन किया। यह कार्यक्रम भारत के प्रधान मंत्री नरेंद्र मोदी द्वारा जयप्रकाश नारायण की जयंती पर 11 अक्टूबर 2014 को शुरू किया गया था।


title: सर्वार्थसिद्धि

text: सर्वार्थसिद्धि एक प्रख्यात जैन ग्रन्थ हैं। यह आचार्य पूज्यपाद द्वारा प्राचीन जैन ग्रन्थ तत्त्वार्थसूत्र पर लिखी गयी टीका हैं। इसमें तत्त्वार्थसूत्र के प्रत्येक श्लोक को क्रम-क्रम से समझाया गया है।


title: सर्वार्थसिद्धि

text: ग्रन्थ के लेखक आचार्य पूज्यपाद, एक दिगम्बर साधु थे। पूज्यपाद एक कवी, दार्शनिक और आयुर्वेद के गहन ज्ञाता थे।


title: सर्वार्थसिद्धि

text: सर्वप्रथम ग्रन्थ में तत्त्वार्थसूत्र के मंगलाचरण का अर्थ समझाया गया है। सर्वार्थसिद्धि के दस अध्याय हैं :


title: हेनरिक इबसन

text: हेनरिक जोहान इब्सन (20 मार्च 1828 - 23 मई 1906) नार्वे के ऐसे प्रमुख नाटककार थे जिनके कारण आधुनिक यथार्थवादी नाटकों का जन्म हुआ। उन्हें आधुनिक नाटक का जन्मदाता भी कहा जाता है। " नॉर्वे के साहित्यकारों में उनका स्थान सर्वोपरि है वे विश्व के महान नाटककारों में शामिल हैं और नॉर्वे की जनता के राष्ट्रीय प्रतीक भी हैं।


title: वॉयेजर द्वितीय

text: वायेजर द्वितीय एक अमरीकी मानव रहित अंतरग्रहीय शोध यान था जिसे वायेजर १ से पहले २० अगस्त १९७७ को अमरीकी अंतरिक्ष एजेंसी नासा द्वारा प्रक्षेपित किया गया था। यह काफी कुछ अपने पूर्व संस्करण यान वायेजर १ के समान ही था, किन्तु उससे अलग इसका यात्रा पथ कुछ धीमा है। इसे धीमा रखने का कारण था इसका पथ युरेनस और नेपचून तक पहुंचने के लिये अनुकूल बनाना। इसके पथ में जब शनि ग्रह आया, तब उसके गुरुत्वाकर्षण के कारण यह युरेनस की ओर अग्रसर हुआ था और इस कारण यह भी वायेजर १ के समान ही बृहस्पति के चन्द्रमा टाईटन का अवलोकन नहीं कर पाया था। किन्तु फिर भी यह युरेनस और नेपच्युन तक पहुंचने वाला प्रथम यान था। इसकी यात्रा में एक विशेष ग्रहीय परिस्थिति का लाभ उठाया गया था जिसमे सभी ग्रह एक सरल रेखा मे आ जाते है। यह विशेष स्थिति प्रत्येक १७६ वर्ष पश्चात ही आती है। इस कारण इसकी ऊर्जा में बड़ी बचत हुई और इसने ग्रहों के गुरुत्व का प्रयोग किया था।


title: वॉयेजर द्वितीय

text: वॉयेजर द्वितीय ने अपनी यात्रा में चार ग्रहों और उनके अनेक चंद्रमाओं का अवलोकन और अध्ययन किया तथा अपने शक्तिशाली कैमरों और उपकरणो से चित्र भी लिये। इसके साथ ही इसकी विशेषता ये भी है कि इसपर हुआ व्यय अन्य विशेष शोध यानों जैसे गैलेलीयो या कासीनी-हायगेन्स की तुलना मे काफी कम रहा है। यह यान मूलतः मैरीनर कार्यक्रम के यान मैरीनर १२ के रूप मे बनाया गया था। इसे २० अगस्त १९७७ को केप केनेवरल फ्लोरिडा से टाईटन तृतीय ई सेन्टॉर राकेट से प्रक्षेपित किया गया था।


title: वॉयेजर द्वितीय

text: वॉयेजर द्वितीय बृहस्पति ग्रह से निकटतम दूरी ५७०,००० किमी पर ९ जुलाई १९७९ रहा था। इस यान ने गुरू के कुछ वलयो की खोज भी की थी। इसके द्वारा गुरू के चन्द्रमा आयो के चित्र और वहां एक सक्रिय ज्वालामुखी का ज्ञान भी लिया गया था। इस तरह सर्वप्रथम किसी अंतरिक्ष पिंड पर ज्वालामुखी के बारे में ज्ञान हुआ था। खगोलशास्त्री गुरु ग्रह को आंखो से और दूरबीन से शताब्दियों से देखते रहे हैं, किन्तु वायेजर २ से इसके आश्चर्यजनक चित्र मिले हैं। यहां स्थित विशाल लाल धब्बा एक महाकाय तूफान है जो वामावर्त दिशा मे घूम रहा है। और कई छोटे तूफानों का भी पता चला है। आयो चन्द्रमा का सक्रिय ज्वालामुखी सबसे ज्यादा अनपेक्षित खोज थी। इससे उत्सर्जित लावा और धुआं सतह से ३०० किमी तक अधिकतम गति १ कि.मी प्रति सेकंड तक जाता है। इस ज्वालामुखी से उत्सर्जीत पदार्थ गंधक(सल्फर), आक्सीजन, सोडियम गुरू से लाखो किमी दूर तक पाये गये हैं।


title: वॉयेजर द्वितीय

text: वायेजर १ द्वारा लिये गए युरोपा चंद्रमा के चित्रों परस्पर काटती रेखाओ जैसी संरचनाओ का पता चला था। गीनीमेड सौरमंडल का सबसे बड़ा चन्द्रमा है, जिसका व्यास ५,२७६ किमी है। इसकी सतह पर दो तरह के मैदान दिखायी दिये है एक क्रेटर से भरा हुआ है दूसरा पहाड़ो से। गुरू के वलय और चन्द्रमा गुरू के चुंबकीय प्रभाव के जाल मे फंसे एक घने इलेक्ट्रान और आयन के एक बड़े विकीरण पट्टे के मध्य है।


title: वॉयेजर द्वितीय

text: वॉयेजर द्वितीय २५ अगस्त १९८१ को शनि ग्रह के निकटतम दूरी पर रहा था। शनि के पीछे रहते हुये वायेजर २ ने शनि के बाहरी वातावरण के तापमान और घनत्व को मापा जो (७ किलो पास्कल) पर तापमान ७० केल्विन (-२०३ डिग्री सेल्सियस) और अंदरूनी तह पर (१२० किलो पास्कल) पर १४३(-१२० डिग्री सेल्सियस) केल्विन तापमान पाया। उत्तरी ध्रुव पर तापमान १० केल्विन कम था, जो की मैसम के अनुसार बदल सकता है। इसके मुख्य चंद्रमाओं में आयपेट्स, एन्सेलडस, टाईटन आदि हैं।


title: वॉयेजर द्वितीय

text: वॉयेजर द्वितीय २४ जनवरी १९८६ को युरेनस ग्रह के निकट ८१,५०० किमी की दूरी पर पहुंचा। इसने युरेनस के १० नये चन्द्रमा खोजे थे, साथ ही यहां के वातावरण और इसके वलयों का अध्ययन किया और उसकी ९७.७७ डिग्री झुके अक्ष का मापन भी किया। युरेनस सौरमंडल का तीसरा सबसे बड़ा ग्रह है। यह सूर्य की परिक्रमा २.८ करोड़ किमी की दूरी से ८४ वर्षो मे करता है। युरेनस पर एक दिन १७ घंटे अ४ मिनिट का होता है। सबसे आश्चर्यजनक खोजों में युरेनस का चुम्बकिय अक्ष है, जो इसके घुर्णन अक्ष से ६० डिग्री के झुकाव पर है। यहां के युरेनस पर चुम्बकीय क्षेत्र का पूर्व ज्ञाण वैज्ञानिकों को नहीं था। इस अभियान उपरांट ही यह ज्ञात हुआ कि यह क्षेत्र भी पृथ्वी के समाण ही होता है, तथा यहां की विकीरण की पट्टी भी शनि के समान ही पायी गयी।


title: वॉयेजर द्वितीय

text: वायेजर द्वारा खोजे गये नए १० चन्द्रमाओं के साथ युरेनस के कुल चन्द्रमाओ की संख्या १५ हो गयी। अधिकतर नये चन्द्रमा छोटे है, जिसमे से सबसे बड़े का व्यास १५० किमी है। पांच बड़े चन्द्रमाओं मे से सबसे अंदरूनी मिरांडा नामक चन्द्रमा पर २० किमी गहरी नहरें पायी गयी हैं जो भूगर्भीय हलचलो से बनी हैं। युरेनस के अन्य चन्द्रमाओं में एरीयल, टाईटेनीया, कैन्यान्स, ओबेरान और अम्ब्रीयल हैं। यान ने युरेनस के नौ वलय सूचित किये हैं और ये वलय शनि और गुरू के वलय से भिन्न हैं। ये वलय किसी चन्द्रमा के टूट जाने से बने है।


title: वॉयेजर द्वितीय

text: युरेनस ग्रह के बाद वॉयेजर द्वितीय २५ अगस्त १९८९ को नेपच्युन के पास पहुंचा। इसने नेपच्युन के चन्द्रमा ट्राइटन का भी अवलोकन किया। यान ने नेपच्युन पर बृहस्पति के विशाल लाल धब्बे के जैस विशाल गहरा धब्बा देखा। पहले इसे एक बादल समझा जाता था, लेकिन असल मे यह बादलो मे एक बड़ा छेद है। नेप्च्यून के उपरांत यान सुदूर अंतरिक्ष में चला।


title: वॉयेजर द्वितीय

text: वायेजर द्वितीय का ग्रहीय अभियान नेपच्युन के साथ पूर्ण हुआ था। इसके बाद यह यान सौर मंडल के बाहर अंतरखगोल अभियान में बदल गया। वायेजर अभी भी हीलीयोस्फीयर के अंदर है। इस यान पर वायेजर १ के समान एक सोने की ध्वनि व चित्र वाली डिस्क है, जिसमें किसी संभावी बुद्धिमान सभ्यता के लिये पृथ्वीवासीयो का संदेश है। इस डिस्क पर पृथ्बी और उसके जीवो के चित्र हैं। इस पर पृथ्वी पर की विभिन्न ध्वनियां जैसे व्हेल की आवाज, बच्चे के रोने की आवाज, समुद्र के लहरो की आवाज है।


title: वॉयेजर द्वितीय

text: ५ सितंबर २००६ को वायेजर सूर्य से ८० खगोलीय इकाई की दूरी पर था। इसकी गति एक वर्ष मे ३.३ खगोलीय ईकाई है। वर्तमान स्थिति अनुसार यह प्लूटो से सूर्य की दूरी के दूगनी दूरी पर प्लूटो से आगे सौर मंडल के बाहर की ओर स्थित है और सेडना से भी बाहर है किन्तु एरीस क्षुद्र ग्रह के पथ के अंदर ही है। यान २०२० तक पृथ्वी तक संकेत भेजता रहेगा।


title: वॉयेजर द्वितीय

text: वॉयेजर द्वितीय के जीवन काल वर्धन हेतु उर्जा की बचत के लिये वैज्ञानिकों ने इसके उपकरण क्रमवार रूप से बंद करने का निर्णय लिया है। पिछले वर्षों में बंद हुए उपकरणों में कुछ मुख्य उपकरण इस प्रकार से हैं:


title: वॉयेजर द्वितीय

text: "वॉयेजर द्वितीय" की ताजा स्थिति, १ नवम्बर २००९ के अनुसार -५४.५९° झुकाव एवं १९.७३३ घंटे दायां आरोहण थी, जिसे पृथ्वी से देखने पर टेलीस्कोपियम नामक नक्षत्र में देखा जा सकता है। वॉयेजर द्वितीय से लागातार हुए टेलीमेट्री संचार वार्तालापों के बारे में जानकारी वॉयेजर साप्ताहिक रिपोर्ट पर देखी जा सकती है। यान की वर्तमान स्थिति के बारे में जानाकारी हेतु हैवन्स अबव देखें।


title: टिनटिन

text: टिनटिन के एडवेंचर्स ("लेस एवेन्चर्स दे टिनटिन") बेल्जियम के क्लासिक हास्य कलाकार जार्ज रेमि (1907-1983) द्वारा बनाई गई एक कॉमिक्स श्रृंखला है। यह श्रृंखला जार्ज रेमि ने एर्जे (Hergé) नाम से लिखी है। यह श्रृंखला की पेहली कॅमिक १९२९ में लिखी गयी थी।


title: टिनटिन

text: एर्जे ने कहा था कि, "टिनटिन मेरे जैसा है। वह मेरे अन्दर के खूबियो की पराकाष्ठा है; वह मेरा सफल आधा है। मै यह नहि कहता कि मै एक नायक हू, पर हर १५ वर्शीय बालक की तरह मेरा भी सप्ना था और मैने उस सप्ने को कभी जाने नही दिया। टिनटिन ने मेरे बदले बहुत कार्य बखूबी किये है।"


title: टिनटिन

text: एर्जे जब बालक थे, अपने स्कूल की कितबो मे कहानिया लिख्ते थे और टोटोर नामक किरदार के ऊपर कोमिक लिखने लगे। टिनटिन यही टोटोर नामक पात्र पर आधारित है। चालाक और जिग्यासा से भरा, कोमिक का प्रमुख पात्र टिनटिन एक पत्रकार और गुप्तचार है जो अपने दोस्तो के साथ दुनिया भर मे चोरो का पीछा करता है। उन्होने अपने कहानियो को रोमानचक बनाया है। पढने वालो को एसा महसूस होता है कि वे उस कहानी का एक पात्र है।


title: टिनटिन

text: बीस्वी सदी के रजनितिक और सन्सक्रितिक बदलाव मे बरे होने वाले ब्च्चो के लिये टिनटिन एक एसा आदर्श है जो उन्हे प्रेरना देता है।


title: टिनटिन

text: टिनटिन श्रृंखला 20 वीं सदी के सबसे लोकप्रिय यूरोपीय कॉमिक्स में से एक है। यह 80 से अधिक भाषाओं में अनुवादिट की जा चुकी है और इन पुस्तकों की 350 मिलियन से अधिक प्रतियां प्रकाशित हो चुकी है।


title: टिनटिन

text: श्रृंखला पहले Le Petit Vingtième, एक बच्चों बेल्जियम अखबार Le XXe Siècle 10 जनवरी पूरक १९२९ में फ्रेंच में दिखाई दिया। श्रृंखला की सफलता को देखा धारावाहिक स्ट्रिप्स चौबीस एल्बमों की एक श्रृंखला, एक सफल पत्रिका में घूमती है और फिल्म, रेडियो, टीवी और थिएटर के लिए अनुकूलित में एकत्र.


title: टिनटिन

text: एक काफी हद तक यथार्थवादी 20 वीं सदी के दौरान सेट, श्रृंखला के नायक टिनटिन, एक जवान बेल्जियम संवाददाता है। वह अपने कारनामों में अपने वफादार लोमड़ी टेरियर कुत्ते हिमाच्छन्न (फ्रेंच में Milou) द्वारा शुरू से सहायता प्राप्त है। बाद में, कास्ट करने के लिए लोकप्रिय जोड़ ढीठ, सनकी और क्रोधी कप्तान हेडेक, बहुत बुद्धिमान है, लेकिन सुनवाई बिगड़ा प्रोफेसर पथरी (Professeur Tournesol) और अक्षम जासूस थॉमसन और थॉम्पसन (Dupont एट Dupond) के रूप में अन्य वर्णों का समर्थन भी शामिल है। Hergé खुद में एक पृष्ठभूमि के चरित्र के रूप में कॉमिक्स के कई सुविधाएँ, के रूप में कुछ मामलों में अपने सहायकों.


title: टिनटिन

text: कॉमिक स्ट्रिप श्रृंखला लंबे Hergé हस्ताक्षर LIGNE क्लेयर शैली में स्वच्छ, अभिव्यंजक चित्र के लिए प्रशंसा की है। इसकी, "उलझाने" अच्छी तरह से शोध भूखंडों शैलियों की एक किस्म के पैर फैलाकर बैठना कल्पना के तत्वों, रहस्यों, राजनीतिक रोमांचक और विज्ञान कथा के साथ आक्रामक रोमांच:. टिनटिन श्रृंखला के भीतर कहानियों हमेशा तमाशा हास्य, व्यंग्य के द्वारा बाद में एल्बमों मॅ साथ और राजनीतिक और सांस्कृतिक कमेंटरी सुविधा.


title: टिनटिन

text: हर्ज का असली नाम जॉर्जे रेमी (Georges Remi) हैं जिनका जनम बेल्जियम में १९०७ को हुआ था। वे जब छोटे थे ज़यादा होशियार छात्र नहीं थे, बल्कि पूरे वक़्त सड़क पर अपने दोस्तों के साथ खेल में व्यस्त रहते। बॉय स्काउट्स में शामिल होने के कुछ वक़्त पश्चात् ही वे अपने चित्र बनाने की कुशलता को प्रदर्शित करने लगे. वे स्काउट पत्रिका में अपने पहले पात्रों को चित्रित करने लगे.


title: टिनटिन

text: हर्ज का बचपन खुशियों से भरा हुआ नहीं था। कुछ लोगों को मानना हैं कि छोटी सी उम्र में वह अपने चाचा के हाथों मारा पीटा गया। वह अपने छोटे भाई पॉल से भी ज़यादा निकट नहीं थे। उन्होंने एक बार कहाँ था "हर कोई इतना किस्मत वाला नहीं होता कि अनाथ बन जनम ले " उन्हें बचे भी नहीं हो सकते। इसी वजह से टिनटिन या और कोई मुख्या पात्र के माता पिता, चाहने वाला, बच्चे, या निकट पारिवारिक रिश्ते नहीं है। टिनटिन कि चित्रकथाओं में से लैंगिकता भी गायब है। हर्ज ने २ बार शादी की।


title: टिनटिन

text: मई १९३४ को हर्ज कि मुलाकात चांग चोंग से हुई जो चित्र और मूर्तिकला कि छात्रा थी। उसने सलाह दी कि टिनटिन कि पांचवी किताब को चीन में दर्शाया जाये। हर्ज और चांग हर हफ्ते मिलते रहे. हर्ज ने चांग को अपने चित्रकथा में एक जवान लड़के के रूप में प्रदर्शित किया जिसकी ज़िन्दगी टिनटिन के हाथों बचती है। यहा चित्रकथा "ड ब्लू लोटस" (the blue lotus) के नाम से प्रसिद्ध हुई।


title: टिनटिन

text: सुपरमैन जैसे पात्रों से भिन्न, टिनटिन एक इंसान की, हर्ज की, आत्माभिव्यक्ति है। हर्ज ने कहाँ था "मैं टिनटिन हु और हम एक साथ मिटेंगे". किन्तु हर्ज कि मौत के बाद भी टिनटिन ज़िंदा हैं और लोगों को पसंद आ रहा है।


title: टिनटिन

text: टिनटिन इस कोमिक का प्रमुख पात्र है। उस्का चहरा बहुत ही सरल है: एक दौर सिर, नाक के लिए एक बटन, आंखों के लिए दो डॉट्स। यह उनकी सफलता की कुंजी है। वह एसा पात्र है कि किसी भी उम्र या संस्कृति के किसी भी बच्चे या वयस्क, उसके साथ की पहचान कर सकते हैं।


title: टिनटिन

text: वह एक खोजी पत्रकार के रूप में शुरू होता है, पर टिनटिन एक जासूस के रूप में विकसित होता है और उसके दोस्त उसे शर्लक होम्स के रूप में देखते है। होम्स की तरह, टिनटिन भेस का मालिक है!


title: टिनटिन

text: स्नोई टिनटिन का कुत्ता हैं और उसका सबसे वफादार साथी भी हैं। उसने काफी बार टिनटिन कि जान बचाई हैं। सारे चित्रकथाओं में टिनटिन और स्नोई को अवियोज्य दिखाया हैं। कभी एक दुसरे के बिना नहीं दीखता। स्नोई के किरदार को किसी असली जीवन कुत्ते पर नहीं आधारित किया हैं। वह केवल काल्पनिक पत्र हैं। स्नोई अपने नाम के जैसे एकदम सफ़ेद हैं, बर्फ की तरह. स्नोई को केवल एक चीज़ से डर हैं - मकड़ी!


title: टिनटिन

text: हैडोक को पहले "ड क्रैब विथ ड गोल्डन क्लॉस" में देखा गया हैं। शुरुआत में वह टिनटिन को काफी मुसीबत में डालते हैं पर बाद में वे दोनों अछे दोस्त बन जाते हैं। वे एक काबिल नाविक हैं जो टिनटिन को काफी मदद करती हैं। कप्तान हैडोक को टिनटिन का सबसे जाना माना किरदार माना जाता हैं। ख़ास कर उनके बोलने के तरीके को खूब शौक से पढ़ा जाता हैं।


title: टिनटिन

text: प्रोफेसर कैलक्यूलस पहली बार लाल राखम का खजाना मे दिखाई देते है। एर्जे रोमान्च के लिये प्रोफेसर का टिनटिन और कप्तान हेडेक के साथ करीबी मित्रता करवा देते है। उसके बाद के हर कोमिक मे प्रोफेसर का पात्र है।


title: टिनटिन

text: ये दोनों पुलिस वाले हैं जो हर बार गड़बड़ कर अपराधी को पकड़ नहीं पाते। वे जुरमी को पकड़ने के लिए भेस बदलते रहते हैं और ज़यादा से ज़यादा इधर उधर गिरते रहते हैं। इनके किरदार टिनटिन के चित्रकथा को काफी रोमांचक बनाते हैं। माना जाता हैं कि ये दोनों हर्ज के पिता और उनके जुड़वाँ भाई पर आधारित हैं। इन्हे बेवकूफ दिखाया हैं जो अंत में टिनटिन का साथ ही देते हैं।


टिनटिन


title: संगणक वास्तुकला

text: संगणक वास्तुकला (computer architecture) संगणक अभियान्त्रिकी की एक शाखा है जिसमें वह नियम व विधियाँ समझी जाती हैं जिनसे संगणक प्रणालियों की कार्यक्षमता, संगठन और निर्माण प्रक्रियाएँ निर्धारित की जाती हों। इसमें संगणकों में प्रयोग होने वाले निर्देश समूह (instruction set), तर्क डिज़ाइन (logic design) और सूक्ष्मवास्तु डिज़ाइन (microarchitecture design) सम्मिलित हैं।


title: संगणक वास्तुकला

text: पहला प्रलेखित कंप्यूटर आर्किटेक्चर विश्लेषणात्मक इंजन का वर्णन करते हुए चार्ल्स बैबेज और एडा लवलेस के बीच पत्राचार में था । 1936 में कंप्यूटर Z1 का निर्माण करते समय, कोनराड ज़ूस ने अपनी भविष्य की परियोजनाओं के लिए दो पेटेंट अनुप्रयोगों में वर्णित किया कि मशीन निर्देशों को डेटा के लिए उपयोग किए जाने वाले समान भंडारण में संग्रहीत किया जा सकता है, अर्थात संग्रहीत-प्रोग्राम अवधारणा। दो अन्य प्रारंभिक और महत्वपूर्ण उदाहरण हैं:


title: संगणक वास्तुकला

text: जॉन वॉन न्यूमैन का 1945 का पेपर, ईडवीएसी पर एक रिपोर्ट का पहला मसौदा , जिसमें तार्किक तत्वों के एक संगठन का वर्णन किया गया था; और


title: संगणक वास्तुकला

text: स्वचालित कंप्यूटिंग इंजन के लिए एलन ट्यूरिग के अधिक विस्तृत प्रस्तावित इलेक्ट्रॉनिक कैलकुलेटर , 1945 भी और जिसमें जॉन वॉन न्यूमैन के पेपर का हवाला दिया गया था।


title: संगणक वास्तुकला

text: कंप्यूटर साहित्य में "आर्किटेक्चर" शब्द का पता 1959 में आईबीएम के मुख्य अनुसंधान केंद्र में मशीन संगठन विभाग के सदस्यों , लाइल आर। जॉनसन और फ्रेडरिक पी। ब्रूक्स, जूनियर के काम से लगाया जा सकता है । जॉनसन को एक मालिकाना लिखने का अवसर मिला। स्ट्रेच के बारे में अनुसंधान संचार , लॉस एलामोस नेशनल लेबोरेटरी के लिए आईबीएम द्वारा विकसित सुपर कंप्यूटर (उस समय लॉस एलामोस साइंटिफिक लेबोरेटरी के रूप में जाना जाता था)। शानदार ढंग से अलंकृत कंप्यूटर पर चर्चा के लिए विस्तार के स्तर का वर्णन करने के लिए, उन्होंने नोट किया कि प्रारूपों, निर्देश प्रकार, हार्डवेयर पैरामीटर और गति वृद्धि का उनका विवरण "सिस्टम आर्किटेक्चर" के स्तर पर था, एक शब्द जो "मशीन संगठन" से अधिक उपयोगी लग रहा था। "


title: संगणक वास्तुकला

text: इसके बाद, एक स्ट्रेच डिजाइनर, ब्रूक्स ने प्लानिंग ए कंप्यूटर सिस्टम: प्रोजेक्ट स्ट्रेच नामक पुस्तक का अध्याय 2 खोला, जिसमें कहा गया था, "कंप्यूटर आर्किटेक्चर, अन्य आर्किटेक्चर की तरह, एक संरचना के उपयोगकर्ता की जरूरतों को निर्धारित करने और फिर डिजाइन करने की कला है। आर्थिक और तकनीकी बाधाओं के भीतर उन जरूरतों को यथासंभव प्रभावी ढंग से पूरा करें।"


title: संगणक वास्तुकला

text: ब्रूक्स ने आईबीएम सिस्टम/360 (जिसे अब आईबीएम zSeries कहा जाता है ) कंप्यूटर की लाइन विकसित करने में मदद की, जिसमें "आर्किटेक्चर" एक संज्ञा बन गया जो "उपयोगकर्ता को क्या जानना चाहिए"। बाद में, कंप्यूटर उपयोगकर्ता इस शब्द का प्रयोग कई कम स्पष्ट तरीकों से करने लगे।


title: संगणक वास्तुकला

text: प्रारंभिक कंप्यूटर आर्किटेक्चर को कागज पर डिजाइन किया गया था और फिर सीधे अंतिम हार्डवेयर रूप में बनाया गया था। बाद में, कंप्यूटर आर्किटेक्चर प्रोटोटाइप को भौतिक रूप से एक ट्रांजिस्टर-"ट्रांजिस्टर लॉजिक" (TTL) कंप्यूटर के रूप में बनाया गया था - जैसे कि 6800 और PA-RISC के प्रोटोटाइप- का परीक्षण किया गया, और अंतिम हार्डवेयर फॉर्म के लिए प्रतिबद्ध होने से पहले ट्वीक किया गया। . 1990 के दशक तक, नए कंप्यूटर आर्किटेक्चर को आम तौर पर "निर्मित", परीक्षण किया जाता है, और एक कंप्यूटर आर्किटेक्चर सिम्युलेटर में कुछ अन्य कंप्यूटर आर्किटेक्चर के अंदर बदल दिया जाता है ; या एक FPGA के अंदर एक नरम माइक्रोप्रोसेसर के रूप में ; या दोनों—अंतिम हार्डवेयर फॉर्म के लिए प्रतिबद्ध होने से पहले।


title: जेनिफर केंडल

text: जेनिफर कपूर (ये जेनिफर केंडल) के नाम से नाम से ही जानी जाती थीं। इनका जन्म 28 फरवरी 1933 को हुआ था और 7 सितम्बर 1984 को निधन हो गया था। ) ये एक अंग्रेजी अभिनेत्री और पृथ्वी थिएटर की संस्थापक थी। 1981 की फिल्म 36 चौरंगी लेन के लिए एक अग्रणी भूमिका में उन्हें सर्वश्रेष्ठ अभिनेत्री के लिए बाफ्टा पुरस्कार के लिए नामांकित किया गया था। उनकी अन्य फिल्मों में बॉम्बे टॉकी (1970), जूनून (1978), हीट एंड डस्ट (1983) और घरे बायर (1984) शामिल हैं।


title: अब्दुल्ला (1980 फ़िल्म)

text: अब्दुल्ला 1980 में बनी हिन्दी भाषा की फ़िल्म है। यह संजय ख़ान द्वारा निर्देशित और निर्मित थी। इस फिल्म में राज कपूर, संजय ख़ान, ज़ीनत अमान और डैनी डेन्जोंगपा के साथ संजीव कुमार और फरीदा जलाल ने छोटी भूमिकाओं में अभिनय किया। कादर ख़ान ने संवाद लिखें।


title: मान कौर

text: मान कौर (जन्म 1 मार्च, 1916 – 31 जुलाई 2021) एक भारतीय ट्रैक-एंड-फील्ड एथलीट थी। वो 100 वर्ष से अधिक आयु वर्ग की श्रेणी में विभिन्न तरह के रिकोर्ड अपने नाम रखती हैं। 103 वर्ष की आयु में उन्हें भारत के राष्ट्रपति ने नारी शक्ति सम्मान से सम्मानित किया।


title: अब्दुल्ला (1980 फ़िल्म)

text: किसी अरब देश में, खलील (डैनी डेन्जोंगपा) आतंक फैलाने वाला खतरनाक डाकू है। शेख मोहम्मद अल-कमाल (संजय ख़ान) सम्मानित व्यक्ति है, जो लोगों को नुकसान से बचाने में मदद करता रहता है। उससे सरकार द्वारा खलील की खोज में मदद करने के लिए कहा जाता है। खलील को पकड़ना अब शेख के लिए व्यक्तिगत मामला बन जाता है जब उसकी पत्नी ज़ैनब (ज़ीनत अमान), खलील द्वारा किए गए अपहरण प्रयास के दौरान घायल हो जाती है।


title: मान कौर

text: मान कौर की लम्बाई 5 फुट (150 सेमी) से अधिक थी और उनकी मातृभाषा पंजाबी थी। उन्होंने वर्ल्ड मास्टर्स एथलेटिक्स चैंपियनशिप में कई स्वर्ण पदक जीते। 2017 के विश्व मास्टर्स खेलों की प्रत्याशा में, कौर ने पंजाबी विश्वविद्यालय में नियमित रूप से प्रशिक्षित किया, अपने स्वयं के विश्व रिकॉर्ड में सुधार की उम्मीद में, जो उन्होंने वर्षों में स्थापित किया था। उनके कोच उनके पुत्र गुरदेव सिंह, उम्र 79 वर्ष थे।


title: अब्दुल्ला (1980 फ़िल्म)

text: अब्दुल्ला (राज कपूर) धर्मनिष्ठ मुसलमान है, जो रेगिस्तान के बीच में एक छोटी सी झोपड़ी में रहता है। वह एक कुएँ की देखभाल करता है जो प्यासे यात्रियों को पानी प्रदान करता है। एक दिन, एक दोस्त, आमिर (संजीव कुमार) ने उसे सूचित किया कि खलील ने पास ही एक बस्ती पर छापा मारा था, जिसमें एक गर्भवती महिला यशोदा (फरीदा जलाल) को छोड़कर सभी की मौत हो गई थी। इसके तुरंत बाद, आमिर खुद मारा जाता है। घायल यशोदा एक लड़के को जन्म देती है, उसका नाम कृष्णा रखती है, अब्दुल्ला को उसकी देखभाल करने के लिए कहती है और मर जाती है। अब्दुल्ला किसी हिन्दू लड़के को पालने के अपने डर पर काबू पा लेता है और कृष्णा को अपने बेटे के रूप में देखता है।


title: अब्दुल्ला (1980 फ़िल्म)

text: एक दिन खलील का जादूगर उसे बताता है कि वह कृष्णा के हाथों मरने वाला है। जिस प्रकार हिन्दू देवता कृष्णा ने अपने मामा कंस का वध किया था, उसी प्रकार खलील का जीवन भी इस कृष्णा के हाथों समाप्त हो जाएगा। इससे क्रोधित होकर खलील कृष्णा को मारने के लिए निकल पड़ता है। वह अब्दुल्ला पर हमला करता है, कृष्णा का अपहरण कर लेता है और उसके खिलाफ किसी भी खतरे से छुटकारा पाने के लिए लड़के को मारने के लिए तैयार हो जाता है। जवाब में, अब्दुल्ला और शेख ने इसे रोकने के लिए और खलील को समाप्त करने की ठानी।


title: कानजी स्वामी

text: कानजी स्वामी (गुजराती:કાનજીસ્વામી ; 1889 - 1980) आध्यात्मिक जैन गुरु थे। वो [[दिगम्बर परम्परा में मूल आम्नाय के प्रचारक थे।उन्होंने कोई नया पंथ नहीं चलाया था वरन तत्कालीन समय में प्रचलित रूढ़िवादिता और हठधर्मिता के स्थान पर विशुद्ध आध्यात्म का जिनागम अनुसार प्रतिपादन किया था।


title: कानजी स्वामी

text: उनका जन्म एक [[स्थानकवासी]] जैन के रूप में हुआ। उन्होने स्थानकवासी संत के रूप में जीवन शुरू किया। वे १९३२ में आचार्य [[कुन्दकुन्द स्वामी|कुन्दकुन्द]] के पण्डित टोडरमल और समयसार के कार्यों से बहुत प्रभावित हुए। उसके बाद उन्होंने इन दिगम्बर जैन सिद्धान्तों को अपने दर्शन में अपनाया। उनके समर्थकों का समूह बाद में एक उप-समुदाय के रूप में उभरा जो दिगम्बर जैन सिद्धान्तों का अनुसरण करते हैं।


title: मेघा (फ़िल्म)

text: मेघा 1996 में बनी हिन्दी भाषा की फिल्म है। मोहनजी प्रसाद द्वारा निर्देशित इस फिल्म में शम्मी कपूर, राहुल रॉय और करिश्मा कपूर मुख्य भूमिकाओं में हैं।


title: मेघा (फ़िल्म)

text: सुंदर कॉलेज छात्रा मेघा (करिश्मा कपूर) के तीन प्रशंसक है जो उसके साथ जिंदगी बिताना चाहते हैं। पहला आकाश (राहुल रॉय) है, जो उसके साथ प्यार करता है और उसके लिए कुछ भी करेगा; विनोद (मोहनीश बहल), जो भी उसके साथ प्यार करता है, और किसी भी कीमत पर उसे पाके और उससे शादी करना चाहता है; और आखिरकार प्रकाश (रॉनित रॉय) जो उसे गुप्त रूप से पसंद करता है, और उसे खुश करने और उसकी रक्षा करने के लिए कुछ भी करेगा।


title: मेघा (फ़िल्म)

text: जबकि प्रकाश अकेले रहता है, आकाश अमीर उद्योगपति भानु प्रताप का पुत्र है, जो अपने बेटे को किसी मध्यम वर्ग के परिवार से शादी करने नहीं देगा; जबकि विनोद कल्पना से परे अमीर है, और इस संपत्ति का उपयोग करके जो वह कुछ भी चुनता है उसे पाने में सक्षम है। मेघा को यह तय करना है कि वह अपनी जिंदगी किसके साथ बिताना चाहती है। मेघा केवल आकाश के प्यार को स्वीकार करती है और यह पुष्टि करती है कि वह केवल उससे शादी करेगी। लेकिन यह विवाह मेघा के भाई शंकर को स्वीकार्य नहीं है क्योंकि उसके और आकाश के कारोबारी पिता भानु प्रताप (शम्मी कपूर) के बीच व्यक्तिगत संघर्ष है।


title: सांख्यिकीय आँकड़े

text: भूगोल में सांख्यिकीय आँकड़ो की सहायता से विभिन्न आरेख बनाए जाते हैं। इसके अन्तर्गत अनेक आरेखों द्वारा उपलब्ध आँकड़ो के भिन्न-भिन्न पहलुओं का अवलोकन किया जाता है। ये प्रस्तुत आरेख आँकड़ो के अनेक पहलुओं का अध्यन करने में सहायक सिद्घ होते हैं। इनके प्रमुख प्रकार है -


title: सोनोरन

text: सोनोरन मरुस्थल () उत्तर अमेरिकी मरुस्थल और पारिक्षेत्र है जो दक्षिणपश्चिम संयुक्त राज्य अमेरिका में एरीजोना और कैलिफ़ोर्निया के साथ-साथ उत्तर पश्चिमी मेक्सिको में सोनोरा, बाजा कैलिफ़ोर्निया और बाजा कैलिफ़ोर्निया सुर में फैला हुआ है। यह मैक्सिको का सबसे गर्म मरुस्थलीय क्षेत्र है। इसका क्षेत्रफल है।


title: अमेठी ज़िला

text: अमेठी ज़िला (Amethi district) भारत के उत्तर प्रदेश राज्य का एक ज़िला है। ज़िले का मुख्यालय गौरीगंज है।


title: व्यक्तिनिष्ठ मूल्य सिद्धान्त

text: व्यक्तिनिष्ठ मूल्य सिद्धान्त (subjective theory of value) के अनुसार किसी वस्तु का मूल्य उस वास्तु में निहित किसी गुण से निर्धारित नहीं होता, न ही इस बात से निर्धारित होता है कि उसके निर्माण में कितना श्रम लगा है, बल्कि वस्तु का मूल्य इस बात पर निर्भर करता है कि कोई व्यक्ति उस वस्तु को कितना महत्व देता है। हीरा और जल का विरोधाभास इसका सबसे सीधा प्रमाण है।


title: भूटान में यातायात

text: भूटान का अधिकतर हिस्सा पर्वतीय ओर जंगलों में आता है और जैसी भूटान की अर्थव्यवस्था है, यहाँ के शासकों द्वारा यहाँ अच्छे यातायात के संसाधन को उपलब्ध करवाना कभी मुमकिन नहीं था। वर्तमान में भारत सरकार यहाँ विकास के बहुत सी परियोजनाएँ चला रही हैं। इनमें सड़क निर्माण, ब्रिज निर्माण, बांध निर्माण आदि शामिल हैं। इससे भूटान में यातायात और अर्थव्यवस्था दोनों में सुधार आ रहा है।


title: भूटान में यातायात

text: हवाई मार्ग से भूटान जाने के लिए एक ही कंपनी का विमान चलती है, जिसे ड्रुक एयर कहा जाता है। यह विमान कंपनी वहाँ के राजा की है और किसी दूसरे देश की विमान कंपनियों को भूटान के इकलौते एयरपोर्ट पारो पर उतरने की अनुमति नहीं है।


title: भारत में चुनाव, 2017

text: 2017 में भारत के पांच राज्यों - उत्तर प्रदेश, पंजाब, उत्तराखंड, गोवा और मणिपुर - में विधानसभा चुनाव हुए। इन राज्यों में मौजूदा विधानसभाओं का कार्यकाल 18 मार्च 2017 से ही समाप्त होना शुरू हो रहा था, सो, उससे पहले ही नई विधानसभाओं का गठन ज़रूरी था। गोवा, मणिपुर और पंजाब विधानसभाओं का कार्यकाल 18 मार्च को खत्म हो रहा है, उत्तराखंड विधानसभा का कार्यकाल 26 मार्च को खत्म होगा, जबकि यूपी विधानसभा का कार्यकाल 27 मई को पूरा होगा।


title: भारत में चुनाव, 2017

text: देश के सबसे बड़े राज्य उत्तर प्रदेश में चुनाव सात चरणों में करवाया गया, जबकि पूर्वोत्तर राज्य मणिपुर में चुनाव दो चरणों में हुआ। शेष तीनों राज्यों में मतदान एक-एक चरण में ही हुआ। गोवा तथा पंजाब में एकमात्र चरण का मतदान 4 फरवरी को करवाया गया, जबकि उत्तराखंड में मतदान एक ही चरण में 15 फरवरी को हुआ। मणिपुर में पहले चरण का मतदान 4 मार्च तथा दूसरे चरण का मतदान 8 मार्च को करवाया गया। उत्तर प्रदेश में सात चरणों में 11, 15, 19, 23, 27 फरवरी तथा 4, 8 मार्च को मतदान हुआ। सभी पांचों राज्यों में मतगणना 11 मार्च को करवाई गयी।


title: आईसीआईसीआई प्रूडेंशियल

text: आईसीआईसीआई प्रूडेंशियल आईसीआईसीआई बैंक और का एक ज्वाइंट वेंचर है, जो भारत में जीवन बीमा के क्षेत्र में संलग्न है। पिछले एक दशक में आईसीआईसीआई प्रूडेंशियल ने निवेश को फिक्स्ड मैच्योरिटी प्लान (एफएमपी) से आगे बढ़ाया है। इसके अलावा कंपनी इक्विटी और फिक्स्ड इनकम बिजनेस के लिए भी जानी जाती है। आईसीआईसीआई प्रुडेंशियल फ्लेक्सिबल इनकम प्लान की परिसंपत्ति 32,858 करोड़ रुपए थी और आईसीआईसीआई प्रुडेंशियल लिक्विड फंड की परिसंपत्ति 20,825 करोड़ रुपए थी (सितंबर २००९ माह तक)। इसकी गिल्ट ऑफरिंग भी सराहनिय रही है।


title: रामद्वारा

text: रामद्वारा शब्द 'रामद्वार' से बना है जिसका अर्थ है - 'राम तक पहुँचने का द्वार'। रामद्वारा, रामसनेही सम्प्रदाय के लोगों के पूजास्थल होते हैं।


title: आईसीआईसीआई प्रूडेंशियल

text: इसके लिक्विड फंड की ३० प्रतिशत परिसंपत्ति ऐसे इंस्ट्रुमेंट में लगाते हैं जिनमें तरलता ज्यादा होती है। आईसीआईसीआई प्रुडेंशियल इंफ्रास्ट्रक्चर और आईसीआईसीआई प्रुडेंशियल डायनेमिक इसके सबसे बेहतर ऑफर हैं। आईसीआईसीआई प्रुडेंशियल ऐसी कैटेगरी है जिसने पहले उम्मीद के अनुरूप प्रदर्शन नहीं किया था, लेकिन वर्तमान में अच्छा प्रदर्शन कर रही है। डिट्टो आईसीआईसीआई प्रुडेंशियल की सबसे बड़ी खोज थी जो कि जिसके प्रदर्शन ने इस वर्ष काफी प्रभावित किया।


title: प्रकाशी तोमर

text: प्रकाशी तोमर जिन्हें (शूटर दादी और रिवॉल्वर दादी) के नाम से भी जानी जाती है एक बुजुर्ग महिला निशानेबाज हैं। इनका जन्म भारतीय राज्य उत्तर प्रदेश के मुज़फ्फरनगर ज़िले में ०१ जनवरी १९३७ में हुआ था। ये भारतीय राज्य उत्तर प्रदेश के बागपत के जोहड़ी गाँव की निवासी हैं जो अपनी जेठानी चन्द्रो तोमर के साथ निशानेबाजी प्रतियोगिताओं में भाग लेती हैं।


title: प्रकाशी तोमर

text: उन्होंने इस पेशे को चुनने का मन तब बनाया जब ज्यादातर लोग उम्मीद छोड़ देते हैं यानी 60 वर्ष से अधिक की आयु में। 65 वर्ष की उम्र में जब उन्होंने शूटिंग रेंज में जाना शुरू किया तो लोगों, खासकर पुरुषों, ने उनका खूब मजाक उड़ाया और तरह तरह के ताने दिए, जैसे 'जा, जाकर फौज में भर्ती हो जा' या फिर 'कारगिल चली जा' आदि, लेकिन यह सब उनकी इच्छाशक्ति को तोड़ नहीं पाया। आलोचनाओं को दरकिनार करते हुए उन्होंने अपने लक्ष्य पर ध्यान लगाया, जिसने न केवल उन्हें प्रसिद्धी के शिखर पर पहुंचाया बल्कि समाज, आलोचकों और आने वाले पीढ़ियों के लिए एक मिसाल कायम की। अब उनकी बेटी सीमा तोमर एक अंतर्राष्ट्रीय निशानेबाज हैं और गांव के लोग उनका नाम गर्व और सम्मान के साथ लेते हैं।


title: प्रकाशी तोमर

text: आठ बच्चों की मां प्रकाशी के 15 पोते-पोतियां हैं। वह पश्चिमी उत्तर प्रदेश में स्थित बागपत जिले के जोहरी गांव की रहने वाली हैं और वह महज एक इत्तेफाक ही था जब उन्होंने पहली बार सटीक निशाना लगाया था। इसकी शुरुआत सन् 2000 में हुई जब उनकी बेटी सीमा तोमर, जो कि आज शूटिंग के क्षेत्र में अंतर्राष्ट्रीय स्तर तक जाना माना नाम हैं, ने शूटिंग सीखने के लिए "जोहरी राइफल क्लब" में दाखिला लिया। हालांकि सीमा शूटिंग सीखना चाहती थी लेकिन अकेले शूटिंग रेंज जाने में घबराती थी। तब प्रकाशी ने सीमा का हौसला बढ़ाने का निर्णय लिया और उसके साथ एकेडमी जानी की ठानी। यही "रिवाल्वर दादी" की शुरुआत थी।


title: प्रकाशी तोमर

text: एकेडमी में सीमा को दिखाने के लिए प्रकाशी ने खुद ही बंदूक उठाई और निशाना लगा दिया, जिसे देखकर वहां मौजूद सभी लोग यहां तक कि कोच फारूख पठान भी चौंक गए। यही वह मौका था जब कोच ने प्रकाशी के हुनर को पहचाना और उन्हें एकेडमी में प्रवेश लेने का सुझाव दिया। यह प्रकाशी के लिए एक नये युग की शुरुआत थी लेकिन रास्ता रुकावटों से भरा पड़ा था। प्रकाशी एक गृहिणी हैं इसलिए उनका रोज प्रशिक्षण के लिए एकेडमी जाना संभव नहीं था तो कोच ने उन्हें सप्ताह में एक दिन आने की सलाह दी और बाकी के दिन वह घर पर ही निशानेबाजी का प्रयास करती थीं। तब से ही वह अपनी सफलता की कहानी लिख रही हैं। इतना ही नहीं, उनकी बेटियों में से सीमा तोमर शूटिंग विश्व कप में कोई मेडल जीत कर लाने वाली पहली भारतीय महिला हैं। यह कारनामा उन्होंने 2010 में किया था। वहीं, दादी प्रकाशी और सीमा तोमर ने देशभर में आयोजित प्रतियोगिताओं में 25 मेडल जीते हैं और वृद्ध निशानेबाजी प्रतियोगिता (वेटेरन शूटिंग चैंपियनशिप) में स्वर्ण पदक भी जीता है, यह प्रतियोगिता चेन्नई में आयोजित हुई थी। इससे भी आगे, वे जिन्होंने शुरुआत में प्रकाशी का मजाक उड़ाया था अब अपनी बेटियों को उनके पास निशानेबाजी सीखने के लिए भेजते हैं।


title: प्रकाशी तोमर

text: प्रकाशी तोमर जो कि एक भारतीय बुजुर्ग महिला निशानेबाज है जिनका जन्म भारत के उत्तरप्रदेश राज्य के मुज़फ्फरनगर में १ जनवरी १९३७ में हुआ था। प्रकाशी का विवाह जय सिंह से हुआ था और उनकी बेटी सीमा तोमर एक अंतर्राष्ट्रीय निशानेबाज हैं। वास्तव में सीमा अंतर्राष्ट्रीय निशानेबाजी खेल संघ द्वारा आयोजित विश्व कप में रजत मेडल जीतने वाली पहली भारतीय महिला हैं और वर्तमान में वह भारतीय सेना में कार्यरत हैं। प्रकाशी की पोती "रूबी" इंस्पेक्टर के तौर पर पंजाब पुलिस में कार्यरत हैं जबकि उनकी बेटी रेखा निशानेबाजी छोड़ चुकी हैं।


title: प्रकाशी तोमर

text: भारत सरकार के महिला एवं बाल विकास मंत्रालय द्वारा इन्हें ‘आइकन लेडी’ पुरस्कार से भी सम्मानित किया जा चुका है और वर्ष 2016 में इन्हें देश की 100 वीमेन अचीवर्स में शामिल किया गया था तथा राष्ट्रपति भवन में इन्हें महामहिम प्रणव मुखर्जी के साथ दोपहर के भोज में आमंत्रित किया गया था।


title: प्रकाशी तोमर

text: प्रकाशी, स्टार वर्ल्ड पर आमिर खान के शो सत्यमेव जयते और कलर्स टीवी के चर्चित शो इंडियाज गॉट टैलेंट में भी शामिल हो चुकी हैं। गूगल इंडिया के "वीमेन विल" प्रोग्राम में मुंबई बुलाकर भी इन्हें सम्मानित किया जा चुका है।


title: प्रकाशी तोमर

text: प्रकाशी तोमर ने निशानेबाजी की शुरुआत करीब डेढ़ दशक पहले की थी जब वह अपनी पोती और बेटी को निशानेबाजी सिखाने के लिए शूटिंग रेंज लेकर जाया करती थीं। पोती को सिखाने के प्रयास में जब एक दिन उन्होंने खुद बंदूक उठा ली। कोच राजपाल ने इन्हें प्रोत्साहन दिया और उनकी जेठानी चंद्रो तोमर ने भी उनके साथ निशानेबाजी सीखनी शुरू की।


title: प्रकाशी तोमर

text: प्रकाशी और चन्द्रो ने कई प्रतियोगिताओ में हिस्सा लिया है और करीब 20 मेडल जीत चुकी हैं। प्रकाशी की बेटी सीमा तोमर अंतर्राष्ट्रीय स्तर की निशानेबाज हैं, जो कि शूटिंग विश्वकप में रजत पदक जितने वाली पहली भारतीय महिला हैं। सीमा ने यह खिताब 2010 में जीता था।


title: छद्मावरण

text: छद्मावरण (camouflage) शत्रु को उन सभी जानकारियों से वंचित रखने का सैनिक विज्ञान है जिनसे वह युद्धपरिचालन में लाभान्वित हो सकता है। छद्मावरण विज्ञान छिपने के प्राकृतिक साधनों के उपयोग तथा कृत्रिम साधनों के निर्माण का ज्ञान प्रदान करता है।


title: छद्मावरण

text: छद्मावरण का प्रयोग प्राचीन काल से ही होता चला आ रहा है। इसके प्रयोग से पराजय को विजय में बदलने के कई उदाहरण इतिहास में मिलते हैं। ईसा से 1,200 वर्ष पूर्व त्रॉय के घेरे में ग्रीकों द्वारा "कपट अश्व" का प्रयोग इसका एक सुंदरतम उदाहरण है। प्रकृति में छद्मावरण का रूप खूब देखने को मिलता है। हिम प्रदेश का रीछ हिम के पर्यावरण में लगभग अदृश्य-सा हो जाता है।


title: छद्मावरण

text: प्रथम विश्वयुद्ध में छद्मावरण युद्धपरिचालन का आवश्यक अंग हो गया। पनडुब्बीमार (antisubmarine) उपाय के रूप में यह अत्यंत सफल रहा। व्यापारी जहाजों पर भड़कीला रंग लगाकर शत्रु को उसकी दिशा और वेग के संबंध में भ्रम उत्पन्न किया जाता था। रहस्यमय क्यूबोट का क्या कहना, जो देखने में व्यापारी जहाज जान पड़ते थे और इन्हें निरापद समझकर शत्रु की पनडुब्बी जब समुद्रपृष्ठ पर आ जाती तो ये गोले उगलना प्रारंभ कर देते थे। द्वितीय विश्वयुद्ध तक हवाई टोह का विकास इतना हो चुका था कि छद्मावरण का महत्व और भी बढ़ गया।


title: छद्मावरण

text: छद्मावरण में सभी लाभप्रद कार्रवाइयाँ शामिल हैं, जैसे हवाई प्रेक्षण, फोटोग्राफी और बमबारी से बचाव, पनडुब्बी के खतरे को कम करना, शत्रु को सही आँकड़ों की जानकारी से वंचित रखना, सेना, तोप, शिविर और सैनिक अभिस्थापनों को छिपाना, हवाई जहाज़ों के मैदान, वायुयान ओर औद्योगिक अभिस्थापनों को छिपाना या रूपांतरित करना, प्रत्येक सैनिक की रक्षा करना, आदि।


title: छद्मावरण

text: छद्मावरण निर्माण करते समय प्रेक्षक की चर्या का विचार करना चाहिए। हवाई प्रेक्षक सभी दृश्यों के मानसिक चित्र से अनुमान लगाता है। अनुमान सही भी हो सकता है और भ्रामक भी। यदि प्रेक्षक फोटो लेता है तो फोटो के कुशल परीक्षण से अनुमान लगाते हैं।


title: छद्मावरण

text: सफल छद्मावरण के लिए भिन्न भिन्न स्थितियों में दृश्यता का विचार करना चाहिए। प्रदीप्ति तथा प्रेक्षक और लक्ष्य के मध्य अवकाश की पारदर्शकता और वैषम्य विचारणीय तत्व हैं। इन तत्वों के परिवर्तन से प्रेक्षक की दृष्टि प्रभावित होती है। इन तत्वों के परिवर्तन से प्रेक्षक की दृष्टि प्रभावित हाती है। धुंध में सीधी प्रदीप्ति और पर्याप्त वैषम्य होने पर भी वस्तु की पहचान नहीं हो पाती। धुंध की चीजों को देखने के लिये अवरक्त कैमरे (infra-red camera) का प्रयोग किया जाता है।


title: छद्मावरण

text: द्वितीय विश्वयुद्ध के दिनों इंग्लैंड की सरकार ने सैंकड़ों नकली शहर, हवाई अड्डे, पोतप्रांगण आदि का निर्माण कराया था। इतने कलात्मक ढंग से ये बने थे कि इन स्थानों पर शत्रु के हजारों टन बम बेकार ही बरस गए। इसी प्रकार नकली हवाई अड्डों पर असली हवाई अड्डों की अपेक्षा अधिक धावे हुए।


title: छद्मावरण

text: हवाई मैदानों का छद्मावरण एक कला है। इनमें हवाई पट्टी को पर्यावरण के भूप्रदेश से सम्मिश्रित कर दिया जाता है। ऐसा करते समय यह ध्यान रखने की बात है कि ऋतुपरिवर्तन के साथ भूप्रदेश की प्रतीति बदल जाती है। सैनिक का छदृमावरण रंग और रंगीन वस्त्रों से किया जाता है। उदाहरण के तौर पर, खाकी वर्दी मरुभूमि में और सफेद वर्दी हिम प्रदेशों में खप जाती है।


title: छद्मावरण

text: छिपने के लिए छद्मावरण की रीति और स्थिति का चुनाव दोनों समान महत्व के प्रश्न हैं। छिपाने की दृष्टि से सेना को ऐसी पृष्ठभूमि में रखते हैं कि स्थिति के तत्वों में सेना अदृश्य हो जाए। पृष्ठभूमि की प्रतीति में कम से कम परिवर्तन अभीष्ट होता है। पृष्ठभूमि का उत्तम उपयोग करके बिना किसी प्रकार के निर्माणकार्य के ही छिपाव हो सकता है। प्राकृतिक आड़ पर्याप्त हो, तो छिपाना सरल हो तो है और यदि छिटपुट हो, तो भूप्रदेश की अनियमितता से लाभ उठाकर सेना को छिपाते हैं।


title: छद्मावरण

text: छद्मावरण अनुशासन ऐसे कार्यकलापों का निवरण है जिनमें पृष्ठभूमि की प्रतीति बदल जाती है या सैनिक लक्ष्य प्रकट हो जाते हैं। फालतू मिट्टी और मलबा सैनिक कार्रवाई के स्पष्ट संकेत हैं, अत: इन्हें या तो छिपा देते हैं, या परिस्थान से सम्मिश्रित कर देते हैं। घरों से निकलनेवाले धुँए को नियंत्रित और व्यासृत करना भी परमावश्यक होता है।


title: छद्मावरण

text: कठोर अनुशासन का पालन हर हालत में होना चाहिए। जोर से आदेश देना, नाम लेकर पुकारना, खाँसना, छींकना आदि वर्जित हैं। कोमल भूमि का लाभ उठाना चाहिए। सैनिक उपकरणों को इस प्रकार बाँधना चाहिए कि किसी प्रकार आवाज न होने पाए। गाड़ी पर माल लादते और उतारते समय आवाज नहीं होनी चाहिए। ध्वनिपरासन (sound ranging) से शत्रु को अपनी तोपों की स्थिति का पता न लगने देने के लिए आवश्यक है कि चलती-फिरती सेना परासन करे।


title: छद्मावरण

text: (1) सम्मिश्रण, इसमें छद्मावरण पदार्थ स लक्ष्य को इस प्रकार छिपाते हैं कि लक्ष्य और पदार्थ पृष्ठभूमि के अंग जान पड़ते हैं,


title: छद्मावरण

text: यूनिटों को तितर-बितर करना छद्मावरण निर्माण में सहायक होता है। बिखराव से सैनिक कार्यकलापों की पहचान कठिन हो जाती है। विदारी चित्रण (disruptive painting) भी छद्मावरण की एक प्रचलित विधि है। इसका प्रयोग जहाज, हवाई जहाज, टैंक तथा स्थल अभिस्थापनों के छद्मावरण में किया जाता है। जलयान का विदारी चित्रण करने से उसकी प्राकृतिक संरचना रेखाएँ अदृश्य हो जाती हैं, जिससे उसकी दिशा और वेग का निर्धारण करना कठिन हो जाता है।


title: छद्मावरण

text: स्थिर असैनिक अभिस्थापनों का बमवर्षक ओर हवाई टोह लेनेवालों से बचाना कठिन समस्या है। बड़े-बड़े अभिस्थापनों को फोटोग्राफी से गुप्त रखना लगभग असंभव है। फोटोग्राफी से ज्ञात अभिस्थापनों को छद्मावनण उपचार से ऐसा बनाते हैं कि बमवर्षक उन्हें समय से पहचान न पाएँ।


title: छद्मावरण

text: कहने की आवश्यकता नहीं कि नदी, सड़क, ओर स्टेडियम जैसे बृहद, ध्यानाकर्षी अभिस्थापनों को छिपाना अत्यंत कठिन है और बमवर्षक इन्हीं स्थलचिह्नों की सहायता से अपने लक्ष्य पहचान लेते हैं। ऐसे अभिस्थापनों के छद्मावरण के लिए यह आवश्यक होता है कि इन अभिस्थापनों का निर्माण करते समय ही सावधानी बरती गई हो।


title: छद्मावरण

text: द्वितीय विश्वयुद्ध में जिन छद्मावरण उपायों का प्रयोग हुआ उनसे बमवर्षक और दृष्टिप्रेक्षण को धोखा दिया जाता था। मार्गनिर्देशन राडार तथा अंध बमवर्षक उपकरणों के आविष्कार से अब इन विधियों से काम नहीं चल सकता। परमाणु बम ओर रॉकट के युग में अधिक सुनियोजित और वैज्ञानिक छद्मावरण विधि का विकास करना इस युग की अनिवार्य आवश्यकता है।


title: लिलुआ

text: लिलुआ (Liluah) भारत के पश्चिम बंगाल राज्य के हावड़ा ज़िले में स्थित हावड़ा शहर का एक उपनगर है। यह कोलकाता महानगर क्षेत्र का भाग है।


title: लिलुआ

text: लिलुआ हावड़ा शहर के उत्तर में लगभग 5 किलोमीटर पर स्थित है। लिलुआ का इतिहास भारत के अंगरेजी शासन तक की जा सकती है जब 19वीं शताब्दी में "लिलुआ कैरेज ऐन्ड वैगन वर्कशॉप" की स्थापना की गई थी। लिलुआ रेलवे स्टेशन, पूर्व रेलवे में हावड़ रेलवे जंक्शन के बाद पैहला स्टेशन है।लिलुआ उपनगर का क्षेत्र 10 जुलाई 2015 तक बाली नगरपालिका के आधीन था, बाली नगरपालिका के विस्थापन एवं हावड़ा में सम्मिलन के बाद यह हावड़ा नगर निगम के प्रशासनक्षेत्र में आ गया। लिलुआ में अनेक विद्यालय हैं जिसके कारण वर्तमान में शिक्षा का एक महत्वपूर्ण स्थानीय केन्द्र बन चुका है।


title: उपज

text: उपज भूमि के किसी टुकड़े में एक ही मौसम में पैदा की गई फसल की मात्रा को कहते हैं। बहुविध फसल प्रणाली को अपना कर एवं सिंचाई व्यवस्था में सुधार लाकर उपज में बढ़ोतरी की जा सकती है। आधुनिक कृषि विदियों को अपनाने से भी उपज बढ़ती है।


title: नायगांव

text: नायगांव, महाराष्ट्र के वसई-विरार शहर का उपनगर है। यह मुंबई मेट्रोपॉलिटन क्षेत्र का हिस्सा है। पहले यह ठाणे जिले का हिस्सा था, पर अब यह पालघर जिले की सीमा के अंतर्गत आता है। यह मुंबई शहर की सीमा यानी दहिसर चेकनाका (काशीमिरा) से 19 किमी दूर है। यह वसई-विरार नगर निगम (वीवीएमसी) द्वारा प्रशासित है। नायगांव मुंबई अंतरराष्ट्रीय हवाई अड्डे से लगभग 39 किमी दूर है।


title: नायगांव

text: नायगांव मुंबई उपनगरीय रेलवे की पश्चिमी लाइन पर एक रेलवे स्टेशन का भी नाम है। यह भायंदर और नायगांव के बीच प्रमुख क्रीक के बाद स्थित है।


title: शिल्प वेद

text: शिल्प वेद जिसका अर्थ है कि वह कला जिसका अर्थ होता है कि हम कुछ निर्माण करे चाहे वो घर हो मंदिर हो या फिर मूर्ति हो (शिल्प यानि कि पत्थर से)


title: एलजी कॉर्परेशन

text: एलजी कॉर्पोरेशन ( ), पूर्व में लकी-गोल्डस्टार (कोरियन: "लेओग्की गुमसॉन्ग" ; ), एक दक्षिण कोरियाई बहुराष्ट्रीय समूह निगम है । यह दक्षिण कोरिया में चौथा सबसे बड़ा छेबोल है। इसका मुख्यालय येओडो-डोंग, येओंगडेंगपो जिला, सियोल में एलजी ट्विन टावर्स भवन में है। एलजी इलेक्ट्रॉनिक्स, रसायन, और दूरसंचार उत्पाद बनाता है और 80 से अधिक देशों में एलजी इलेक्ट्रॉनिक्स, जेनिथ, एलजी डिस्प्ले, एलजी यूप्लस, एलजी इनोटेक और एलजी केम जैसे सहायक कंपनियों का संचालन करता है।


title: फ्रैंसिस हरबर्ट ब्रेडले

text: फ्रैंसिस हरबर्ट ब्रेडले (Francis Herbert Bradley ; १८४६ - १९२४ ई.) एक ब्रितानी आदर्शवादी दार्शनिक थे। इन्हें आंग्ल अध्यात्मवादियों में सबसे अधिक महत्वपूर्ण और ख्यातिप्राप्त दार्शनिक माना जाता है। उनकी तर्कनापद्धति के कारण इन्हें आधुनिक दर्शन का 'जीनों' भी कहा जाता है। उन्होंने इतनी तीक्ष्ण विवेचनात्मक पद्धति अपनाई है और विचारों को इतने अधिक सूक्ष्म और मौलिक रूप से प्रस्तुत किया है कि आजतक उन्हें अपने ढंग का अकेला दार्शनिक माना जाता है। उनका युक्तिवाद भारतीय बौद्ध दार्शनिक नागार्जुन और वेदान्ती श्रीहर्ष की तर्कनापद्धति का नवीन संस्करण मालूम होता है।


title: फ्रैंसिस हरबर्ट ब्रेडले

text: ब्रेडले का जन्म ३० जनवरी, १८४६ को गाल्सबरी, ब्रेकनाक (इंग्लैण्ड) में हुआ था। उन्होंने यूनिवर्सिटी कालेज ऑक्सफोर्ड में शिक्षा पाई और सन् १८७६ में 'फेलो ऑव मार्टन' हो गए। जून, १९२४ में वे विशिष्ट पुरुषों की श्रेणी (आर्डर ऑव मेरिट) में लिए गए और उसी वर्ष १८ सितम्बर को उनकी मृत्यु हो गई।


title: फ्रैंसिस हरबर्ट ब्रेडले

text: ब्रेडले का प्रथम महत्वपूर्ण ग्रंथ 'ऐथीकल स्टडीज' है। उसके उपरान्त उन्होंने 'दी प्रिंसिपल ऑव लाजिक', 'एपियरेंस ऐंड रियलिटी', 'एसेज आन ट्रुथ ऐंड रियलटी', 'दी प्रिसपोजीशन ऑव क्रिटिकल हिस्ट्री' तथा 'मिस्टर सिजविक्स हिडोनिज्म' नामक प्रसिद्ध ग्रंथ भी लिखे हैं। 'एपियरेंस ऐंड रियलिटी' का हिंदी रूपांतर 'आभास और सत्' नाम से हिंदी समिति (उत्तर प्रदेश सरकार) द्वारा प्रकाशित हुआ है।


title: फ्रैंसिस हरबर्ट ब्रेडले

text: 'एथीकल स्टीडज़' (१८७६) में मनुष्य के संपूर्ण व्यक्तित्व की उपलब्धि, संसार से उसका सामंजस्य और अनन्त सत्ता से उसका तादात्म्य वांछनीय बताया गया है। उसमें उपयोगितावाद (यूटीलिटेरियनिज्म) का खंडन कर सर्वसामान्य, स्वशासित तथा आत्मोपम शुभेच्छा (गुडविल) अर्जित करने का समर्थन किया गया है।


title: फ्रैंसिस हरबर्ट ब्रेडले

text: 'दी प्रिंसिपिल ऑव लाजिक' (१८८३) में मिल द्वारा पूर्वस्थापित तार्किक सिद्धान्तों की सीमाएँ और न्यूनताएँ दिखाई गई हैं और विशेष रूप से उनके अनुमान के सहचारी (ऐशोसेसनिस्ट) सिद्धांत का खंडन किया गया है। यही नहीं, न्यायशास्त्र के अध्येताओं को उसमें नवीन सामग्री भी प्राप्त होती है।


title: फ्रैंसिस हरबर्ट ब्रेडले

text: यह उनके दार्शनिक चिंतन का सार है। इसी विषय पर उन्होंने 'ऐसेज़ आन ट्रूथ ऐंड रियलिटी' (१९१४) नामक ग्रंथ भी लिखा है। उनके अनुसार हमें निरपेक्ष का ज्ञान निश्चित और वास्तविक होता है किंतु यह भी निश्चय है कि उसकी अनुभूति अपूर्ण ही है। सत् को समझने के लिए उन्मेषनी अंतर्दृष्टि होनी चाहिए। जिस अनुभव के द्वारा सत् का बोध होता है वह केवल बुद्धिविवेचन या विचार नहीं है बल्कि संकल्प और भावना भी उसमें सम्मिलित है।


title: फ्रैंसिस हरबर्ट ब्रेडले

text: सत् का विचार करने की अनेक पद्धतियों की ब्रेडले ने परीक्षा की और देखा कि वे सब आत्मव्याघातपूर्ण हैं। आत्मव्याघातपूर्ण वस्तु का आभास ही समझना चाहिए क्योंकि अंतिम सत् में स्वयं कोई विरोध नहीं हो सकता है। विचार करना ही विवेचन करना है, विवेचन करना ही आलोचना करना है सत्य का काई मापदंड प्रयोग करना है। ब्रेडेल के अनुसार सत्य का मापदंड यही है कि अंतिम सत् स्वयंविरोधी नहीं हो सकता। प्रधान और अप्रधान गुण, द्रव्य और विशेषण, संबंध और गुण, दिक् और काल, गति और परिवर्तन, कारणता और क्रिया, आत्मा और अपने आपमें वस्तुएँ - इन सब की विवेचना करके ब्रेडले इस निर्णय पर पहुँचते हैं कि इस सब प्रकार से विचार करने में स्वयं व्याघात है। इसके विपरीत निरपेक्ष सत् संगतस्वरूप, एक, व्यक्तिगत, मूर्त, चेतन अनुभवरूप, अविभाज्य, पूर्ण और परम है। उसमें दुःख के ऊपर सुख का सन्तुलन है। दुःख के अस्तित्व को अस्वीकार तो नहीं किया जा सकता क्योंकि उसकी अनुभूति तो होती है किंतु सुख के साथ उसकी मात्रा क्षीण होती रहती है। अंत में दुःख से सुख की मात्रा ही अधिक होती है। निपेक्ष सत् को ईश्वर कह सकते हैं किंतु वह धर्मप्रतिपादित ईश्वर नहीं है। चूँकि पूर्ण सामंज्यस्ययुक्त ही पूर्ण, यथार्थ और सत् है अतः न्यूनतर सामंजस्ययुक्त वस्तुएँ आंशिक सत् कही जा सकती हैं। दो प्रस्तुत आभासों में से एक, जो अधिक विस्तृत अथवा अधिक समन्वयशील है, अधिक वास्तविक है। जो तथ्य परम सत् में परिणत होने के लिए पुनर्व्यवस्था तथा वृद्धि की कम अपेक्षा रखता है, वह अधिक वास्तविक और अधिक सत् है।


title: चापचर कुट

text: चापचर कुट मिज़ोरम, भारत का एक त्योहार है। यह मार्च के दौरान झूम कृषि के सबसे कठिन कार्य के पूरा होने के बाद मनाया जाता है, अर्थात, जंगल-समाशोधन (जलने के अवशेषों को साफ करना)। यह एक वसंत त्योहार है जिसे बहुत श्रद्धा और उल्लास के साथ मनाया जाता है।


title: ६ जुलाई

text: ६ जुलाई ग्रेगोरी कैलंडर के अनुसार वर्ष का १८७वॉ (लीप वर्ष में १८८वॉ) दिन है। साल में अभी और १७८ दिन बाकी है।


title: साहित्यकार की आस्था तथा अन्य निबंध

text: साहित्यकार की आस्था तथा अन्य निबंध महादेवी वर्मा के आलोचनात्मक निबंधों का संग्रह है। इसका प्रकाशन 1962 में हुआ। यह एक वीचारातमक निबंध है।


title: वामन शिवराम आप्टे

text: वामन शिवराम आप्टे (1858-1892) संस्कृत के महान पंडित थे। उनकी पुस्तकों में "स्टूडेंट्स् गाइड टु संस्कृत कांपोज़ीशन" तथा इंग्लिश-संस्कृत और संस्कृत-इंग्लिश कोश विशेष प्रसिद्ध हैं। इनमें प्रथम पुस्तक के रूप में उनकी कीर्ति चिरस्थायी है। इस पुस्तक में संस्कृत वाक्यरचना के संबंध में उनके विचार नवीन हैं और उनकी बुद्धिमत्ता के परिचायक हैं। यह पुस्तक हिंदुस्थान में ही नहीं, बाहर भी सर्वत्र मान्य है।


title: वामन शिवराम आप्टे

text: वामन शिवराम आप्टे का जन्म सन् १८५८ में कोंकण के सावन्तवाड़ी रियासत के आसोलीपाल (Asolopal (Banda Pets)) नामक एक छोटे से गाँव में एक समृद्ध परिवार में हुआ था। उनकी प्राथमिक शिक्षा गाँव में ही हुई। उनके पिताजी एक अत्यन्त सज्जन पण्डित थे। जब वे आठ वर्ष के थे तभी उनके पिताजी का देहान्त हो गया। उनकी माताजी अपने दोनो बेटों (वामन और उनके बड़े भाई) के साथ कोल्हापुर आ गयीं और बड़ी कठिनाई से अपने दोनो बेटों का पालन-पोषण किया। किन्तु तीन वर्ष के भीतर ही उनका और उनके बड़े बेटे का भी देहान्त हो गया और इस प्रकार वामन अनाथ हो गये।


title: वामन शिवराम आप्टे

text: वामन बड़े ही मेधावी एवं बुद्धिमान थे। उनकी मेधा से प्रभावित राजाराम हाई स्कूल के प्रधानाध्यापक श्री एम एम् कुन्टे ने उनकी सहायता की। इस प्रकार वामन का स्कूली जीवन बिना कठिनाई के पार हो गया। उन्होने सन् १९७३ में मैट्रिक की परीक्षा ९०% से भी अधिक अंकों से उत्तीर्ण की।


title: वामन शिवराम आप्टे

text: प्रो कीलहोर्न (Prof. Kielhorn) चाहते थे कि वामन सीधे उनके साथ रहकर डेकन कॉलेज में पढ़ें। वहाँ भी वामन ने अपनी प्रतिभा प्रदर्शित की और सन् १८७७ में बीए की परीक्षा में भाऊ दाई संस्कृत पुरस्कार जीता। इसके बाद गणित में एम ए की परीक्षा सन् १८७९ में प्रथम श्रेणी में उत्तीर्ण की और भगवानदास छात्रवृत्ति पाये।


title: वामन शिवराम आप्टे

text: इनती योग्यता और प्रतिभा के बल पर वामन चाहते तो उन्हे बहुत अच्छी सरकारी नौकरी मिल जाती। किन्तु उनके मन में देशभक्ति की प्रबल भावना थी। आधुनिक मराठी एवं राष्ट्रीय शिक्षा के जनक विष्णु शास्त्री चिपलूणकर ने उनकी इस भावना को और भी प्रबल किया। इस प्रकार वामन जी ने निश्चय किया कि वे राष्ट्रीय शिक्षा के लिये काम करेंगे। उन्होने सन् १८८० में न्यू इंग्लिश स्कूल के संस्थापकों के साथ मिलकर इसका काम आगे बढ़ाया।


title: वामन शिवराम आप्टे

text: 1881 में "केसरी" और "मराठा" पत्रों का जन्म हुआ। उन्होंने इन पत्रों तथा न्यू इंग्लिश स्कूल के चलाने में विष्णु शास्त्री चिपलूणकर, लोकमान्य तिलक, गोपालराव आगरकर तथा महादेवराव नामजोशी के साथ मिलकर कार्य किया था। न्यू इंग्लिश स्कूल की सेवा आपने अध्यापक और व्यवस्थापक के रूप में की। इस स्कूल के अनुशासन की ख्याति सर्वत्र थी। 1882 में सरकारी शिक्षा आयोग के सम्मुख उन्होंने अपने विचार प्रस्तुत किए थे।


title: वामन शिवराम आप्टे

text: 1885 में वे फर्ग्यूसन कॉलेज के प्रधानाध्यपक नियुक्त हुए। इस कॉलेज की वर्धमान प्रतिष्ठा और कीर्ति के पीछे उनका निरन्तर उद्योग और प्रयत्न था।


title: वामन शिवराम आप्टे

text: उनके पारिवारिक जीवन के विषय में बहुत कम ज्ञात है। सन १८७६ में १९ वर्ष की अवस्था में उन्होने ८ वर्षीय बालिका से विवाह किया जो प्रसिद्ध अर्थशास्त्री जी वी जोशी (उपाख्य 'सार्वजनिक काका' ; 1851-1911) की पुत्री थी। श्री आपटे की एक ही कन्या थी जिसका नाम 'गोदावरी' था। बचपन में ही गोदावरी का विवाह तासगाँव के परशुराम दामोदर जोग के साथ हुआ।


title: विद्यालय गणवेश

text: विद्यालय गणवेश (स्कूल यूनिफॉर्म) से आशय किसी विद्यालय या अन्य शैक्षिक संस्था द्वारा निर्धारित पहनावे से है जो सभी छात्रो के लिये समान (छात्राओं के लिये अलग) होती है। विभिन्न देशों के प्राथमिक और माध्यमिक विद्यालयों में प्रायः गणवेश निर्धारित होता है।


title: डाकू रामकली

text: डाकू रामकली एक हिन्दी ड्रामा फिल्म हैं, जिसका निर्देशन कांती शाह एवं निर्माण गुलाब शेख द्वारा किया गया। यह फिल्म 18 फरवरी 2000 में गुलाब पिक्चर्स के बैनर में रिलीज़ हुई थी।


title: डाकू रामकली

text: शेर सिंह और अर्जुन सिंह समान जुड़वां भाई हैं। अर्जुन एक ईमानदार पुलिस अधिकारी है लेकिन बजरंग और उसके गिरोह के प्रभाव में शेर सिंह डकैत बन जाता है। शेर सिंह की बेटी चंपा और अर्जुन सिंह की बेटी रामकली भी जुड़वाँ हैं। बजरंग का गुंडा धनराज अर्जुन सिंह को मार देता है, और वह शेर सिंह पर गलत आरोप लगाता है। शेर सिंह कैद हो जाता है और जेल से भाग जाता है। हालाँकि वह धनराज को मारने की कोशिश करता है लेकिन धनराज उसे मार डालता है। इसी बीच चंपा को धनराज के बेटे शंकर से प्यार हो जाता है जो एक पुलिस भी है। रामकली अपने पिता अर्जुन की मौत का बदला लेना चाहती है और धनराज को परेशान करना चाहती है।


title: अब्बे जल प्रपात

text: अब्बे जल प्रपात कर्नाटक के कोडगु जिला के मुख्यालय मदिकेरी के निकट स्थित है। यह खूबसूरत जलप्रपात मदिकेरी से लगभग 5 किलोमीटर की दूरी पर है। एक निजी कॉफी बागान के भीतर यह झरना स्थित है। पर्यटक बड़ी संख्या में इस स्थान पर आते हैं। मॉनसून के दिनों में यहां की सुंदरता देखते ही बनती है।


title: अंतरराष्ट्रीय क्रिकेट 2015-16

text: ऑस्ट्रेलिया अक्टूबर में 2 टेस्ट मैचों के लिए बांग्लादेश दौरा करने के लिए तैयार था, लेकिन सुरक्षा चिंताओं के कारण क्रिकेट ऑस्ट्रेलिया ने दौरा रद्द कर दिया था।


title: अंतरराष्ट्रीय क्रिकेट 2015-16

text: भारत और पाकिस्तान दिसंबर में सीमित ओवरों की श्रृंखला खेलना चाहते थे लेकिन दौरे को अंततः रद्द कर दिया गया क्योंकि भारतीय क्रिकेट टीम को सरकार से सुरक्षा मंजूरी नहीं मिली थी।


title: ल्यों

text: ल्यों, या लीऔं (Lyon / Lyons) फ्रान्स का एक प्रमुख शहर है जो देश के दक्षिण-पूरब हिस्से में और रोन नदी और सोन नदी (Saone) के संगम पर स्थित है तथा इन नदियों के संगम पर बसा होने के कारण प्रसिद्ध व्यापारिक केंद्र बन गया है। रोन ज़िले और रोन-आल्प्स (फ़्रान्सीसी:Rhône-Alpes) प्रदेश का मुख्य शहर और प्रशासनिक केंद्र है।


title: ल्यों

text: भौगोलिक चौराहे पर बना हुआ, ल्यों यूरोप के दो प्रमुख पर्वत श्रेणियों, पूरब में ऐल्प्स और पश्चिम में मासिफ़ सेंट्रल (फ़्रान्सीसी:Massif central), के बीच स्थित है। इसी के कारण, यूरोप के उत्तर-दक्षिण मार्गों में ल्यों की अहम भौगोलिक स्थिति है।


title: ल्यों

text: ल्यों, पैरिस से ४७० कि.मी., जिनेवा से १६० कि.म,टोरीनो से २८० कि॰मी॰ और बार्सिलोना से ६३० कि॰मी॰ से दूर है।


title: ल्यों

text: ल्यों शहर की जनसंख्या ४ ८३१८१ है, जिससे वह, आबादी को देखते हुऐ, फ़्रांस का तीसरा शहर है। अगर ल्यों और उसके उप-नगरों को जोड़े तो पूरी जनसंख्या २१ १८१३२ तक आती है ।


title: ल्यों

text: यहाँ भूमध्य सागरीय जलवायु पाई जाती है। रोन तथा सोन की घाटी में शहतूत के वृक्ष अधिक होते हैं, जिनकी पत्तियों पर रेशम के कीड़े खूब पाले जाते हैं। अत: यह नगर रेशम बनाने तथा रेशमी कपड़े तैयार करने एवं रँगने के उद्योग के लिए जगतप्रसिद्ध है। इतना होते हुए भी यहाँ के उद्योग के लिए और रेशम चीन, जापान तथा इटली से मँगाया जाता है। यहाँ रेशमी वस्त्र घरों में तथा छोटे छोटे कारखानों में तैयार किए जाते हैं। लीआैं के आस पास कृत्रिम रेशम के भी कारखाने हैं। यह नगर देश के अन्य भागों से रेल तथा सड़कों द्वारा जुड़ा हुआ है।


title: जगदीश सिंह खेहर

text: जस्टिस जगदीश सिंह खेहर (जन्म:28 अगस्त 1952)का स्थान भारत के मुख्य न्यायाधीश में 44वाँ हैं। उन्होंने 04 जनवरी 2017 को मुख्य न्यायाधीश पद की शपथ ग्रहण की। वे सिख समुदाय से उच्चतम न्यायालय के प्रथम मुख्य न्यायाधीश हैं।


title: जगदीश सिंह खेहर

text: वर्ष १९७४ में चंडीगढ़ के राजकीय कॉलेज से विज्ञान में स्नातक उपाधि प्राप्त की। वर्ष १९७७ में पंजाब विश्वविद्यालय से विधि में स्नातक और १९७९ में एल एल एम् की उपाधि प्राप्त की। विश्वविद्यालय में अच्छे प्रदर्शन के लिए आप को स्वर्ण पदक भी मिला।


title: सोमेश्वर प्रथम

text: सोमेश्वर प्रथम (आहवमल्ल) प्रसिद्ध |चालुक्यराज जयसिंह द्वितीय जगदेकमल्ल का पुत्र जो 1042 ई. में सिंहासन पर बैठा।


title: सोमेश्वर प्रथम

text: पिता का समृद्ध राज्य प्राप्त कर उसने दिग्विजय करने का निश्चय किया। चोल और परमार दोनों उसके शत्रु थे। पहले वह परमारों की ओर बढ़ा। राजा भोज धारा और मांडू छोड़ उज्जैन भागा और सोमेश्वर दोनों नगरों को लूटता उज्जैन जा चढ़ा। उज्जैन की भी वही गति हुई, यद्यपि भोज सेना तैयार कर फिर लौटा और उसने खोए हुए प्रांत लौटा लिए। कुछ दिनों बाद जब अह्निलवाड के भीम और कलचुरी लक्ष्मीकर्ण से संघर्ष के बीच भोज मर गया तब उसके उत्तराधिकारी जयसिंह ने सोमेश्वर से सहायता मांगी। सोमेश्वर ने उसे मालवा की गद्दी पर बैठा दिया और स्वयं चोलों से जा भिड़ा। 1052 ई. में कृष्णा और पंचगंगा के संगम पर कोप्पम के प्रसिद्ध युद्ध में चोलों को परास्त किया। बिल्हण के 'विक्रमांकदेवचरित' के अनुसार तो सोमेश्वर एक बार चोल शक्ति के केंद्र रांची तक जा पहुँचा। सोमेश्वर ने दक्षिण और निकट के राजकुलों से सफल लोहा लेकर अब अपना रूख उत्तर की ओर किया। मध्यभारत में चंदेलों और कछवाहों को रौदता वह गंगा जमुना के द्वाब की ओर बढ़ा और कन्नौजराज ने डरकर कंदराओं में शरण ली। उसकी शक्ति इस प्रकार बढ़ती देख लक्ष्मीकर्ण कलचुरी ने उसकी राह रोकी, पर उसे हारकर मैदान छोड़ना पड़ा। इसी बीच सोमेश्वर के बेटे विक्रमादित्य ने मिथिला, मगध, अंग, बंग और गौड़ को रौंद डाला। तब कहीं कामरूप (आसाम) पहुँचने पर वहाँ के राजा रत्नपाल ने चालुक्यों की बाग रोकी और सोमेश्वर कोशल की राह घर लौटा। हैदराबाद में कल्याणी नाम का नगर उसी का बसाया हुआ प्राचीन कल्याण है जिसे उसने अपनी राजधानी बनाया था। 1068 ई. में बीमार पड़ने पर जब सोमेश्वर ने अपने बचने की आशा न देखी तब वह तुंगभद्रा में स्वेच्छा से डूबकर मर गया।


title: बाइनरी ट्री

text: कम्प्यूटर या संगडक विज्ञान में, बाइनरी ट्री एक ट्री डाटा स्ट्रक़चर है। इस ट्री की मुख्य विशेषता यह है की, इसमें प्रत्येक नोड के अधिकतम दो और निम्नतम शून्य चिल्ड्रेन होते हैं।


title: बाइनरी ट्री

text: बाइनरी ट्री एक जड़ आधारित (rooted tree) ट्री है। इसमें प्रत्येक नोड की अधिकतम बाहय शाखा दो होती है। इन चिल्ड्रेन को लेफ्ट और राइट चाइल्ड के नाम से जानते हैं। जिन नोड के चाइल्ड नोड होते है, उन्हें पेरेंट नोड कहते हैं।


title: बाइनरी ट्री

text: बाइनरी ट्री को निर्देशित (directed) एवं अनिर्दिष्ट (undirected) दोनों तरीकों से प्रदर्शित कर सकते हैं। यदि छैतिज (horizon) तरीके से ट्री को प्रदर्शित कर रहें है तो इसे निर्देशित (directed) ट्री से प्रदर्शित करते हैं। और यदि बाइनरी ट्री को उर्ध्वाधर (vertical) प्रदर्शित का रहें है, तो इसे अनिर्दिष्ट (undirected) ट्री से प्रदर्शित करेंगे।


title: संपर्क शॉट

text: संपर्क शॉट एक बंदूक की गोली के घाव के रूप में परिभाषित किया जाता है तब जब बंदूक की नली उसके शरीर के संपर्क में होती है। संपर्क शॉट्स अक्सर पास सीमा मुठभेड़ का है,आत्महत्या, या निष्पादन का परिणाम होते हैं। कुछ बूचड़खाने आग्नेयास्त्रों के साथ संपर्क शॉट्स का उपयोग अचेत या पशुओं को मारने के लिए भी करते है। संपर्क शॉट्स के घाव बहुत ही विनाशकारी होते हैं क्यूंकि इन शॉट्स में शरीर कारतूस की पूरी मुक्ति को अवशोषित कर लेता है न की सिर्फ प्रक्षेप्य को। यहां तक कि एक खाली कारतूस घातक घाव पैदा कर सकता है, तो शरीर के साथ संपर्क में गोली चलाई इसलिए पॉवरहेड्स (बेंग चिपक जाती है) जो आग लगाने के इरादे से इस्तेमाल की जाती हैं, वह अक्सर बिना कारतूस के लोड की जाती हैं। फोरेंसिक प्राक्षेपिकी के क्षेत्र में, संपर्क शॉट की विशेषताएँ अक्सर एक शूटिंग पुनः बनाने का महत्वपूर्ण हिस्सा हैं। एक संपर्क शॉट एक विशिष्ट घाव पैदा करता है, जलने प्रणोदक से व्यापक हुए ऊतकों के नुकसान के साथ। संपर्क शॉट के कारण अक्सर सितारे के आकार का टेटू बनता है जो की बंदूक बैरल में पे जाने वाली लकीरों के कारण होता है। इस टेटू के आकार को देखकर इस्तेमाल हुई बन्दूक की पहचान की जाती है।


title: जनता गैराज

text: सत्यम (मोहनलाल) अपने गाँव में एक छोटे से गैराज का मालिक है। उसका भाई शिवा (रहमान) उसके लिए हैदराबाद में "जनता गैराज" नाम से एक गैराज खोल देता है, और इसके बाद दोनों भाई वहीं गैराज में काम करना शुरू कर देते हैं। वे लोग हंसी-खुशी जीवन बिताते रहते हैं कि एक दिन उनके गैराज में एक गरीब व्यक्ति आता है, जो अपनी कॉलेज जाने वाली बेटी को एक सड़क हादसे में खो चुका है। सत्यम और उसके दोस्तों को पता चलता है कि कुछ गुंडों ने उस लड़की का बलात्कार कर मार डाला था। वे लोग इसके बाद शिवा के दोस्त डीसीपी चन्द्रशेखर के पास मदद के लिए जाते हैं, पर वो बोलता है कि बिना कोई सबूत के वो कुछ नहीं कर पाएगा। इसके बाद जनता गैरात में काम करने वाले सभी लोग सत्यम के साथ मिल कर उन गुंडों को मारने का फैसला करते हैं। वे लोग उन गुंडों को मार कर उसे हादसा जैसा दिखाने की कोशिश करते हैं। डीसीपी को ये सारी बात पता होती है, पर वो इसके कारण आगे आने वाले खतरे को लेकर चिंतित रहता है।


title: जनता गैराज

text: इस घटना के बाद जनता गैराज स्थानीय लोगों में काफी लोकप्रिय हो जाता है। शिवा की शादी मुंबई में रहने वाले सुरेश की बहन से हो जाती है और उनका एक बेटा, आनन्द भी होता है। एक दिन मुकेश (सचिन खेडेकर) एक अमीर और शक्तिशाली व्यापारी के खिलाफ एक मामला सत्यम के पास आता है, और उसके भाई को वो मार देता है। इसके कुछ दिन बाद शिवा और उसकी पत्नी को मुकेश के गुंडे मार देते हैं। सत्यम उनके बच्चे की सुरक्षा हेतु उसे जनता गैराज से दूर, उसके मामा के पास भेज देता है।


title: जनता गैराज

text: कुछ सालों के बाद आनन्द (जूनियर एनटीआर) अब पर्यावरण बचाने के काम में लगा हुआ है। इसी कारण उसकी लड़ाई मुंबई के एक एमएलए से हो जाती है और उसका मामा, सुरेश उसे एमएलए के डर से हैदराबाद के यूनिवर्सिटी में पढ़ने भेज देता है। वहीं सत्यम के साथ एक हादसे में काफी चोट पहुँचती है, जिससे वो अब जनता गैराज को चला नहीं पाता है। उसके बेटे को भी जनता गैराज चलाने में कोई रुचि नहीं होती है, और वो बिना अपने माता-पिता के मर्जी के मुकेश की बेटी से शादी कर लेता है और उसके गैर-कानूनी काम में हाथ बंटाते रहता है। उसके एक काम से पर्यावरण को काफी नुकसान होते रहता है, जिस कारण आनन्द उससे मिल कर पर्यावरण को बचाने के बारे में बात करता है, और बाद में उन दोनों की लड़ाई हो जाती है, और अंत में आनन्द उसे और उसके गुंडों की अच्छी धुलाई कर देता है।


title: जनता गैराज

text: सत्यम को जब ये बात पता चलती है तो वो आनंद से मिलने की इच्छा जताता है, और आनंद उससे मिलने आता है। एक दूसरे से मिलने के बाद उन दोनों एक दूसरे को सम्मान के दृष्टि से देखने लगते हैं। इसके बाद सत्यम उसे ही जनता गैराज संभालने हेतु कहता है। वो भी इस प्रस्ताव को स्वीकार कर लेता है और जनता गैराज का काम फिर शुरू हो जाता है। आनन्द के मामा, मामी और उनकी बेटी जब वहाँ आते हैं, तो सत्यम ये जान कर हैरान रह जाता है कि आनन्द उसके छोटे भाई का बेटा है। आनन्द का मामा उसे फैसला करने बोलता है कि या तो वो जनता गैराज को चुन कर गुंडा-गर्दी करे या उसकी बेटी को चुन कर एक अच्छा रास्ता चुन ले। पर वो जनता गैराज को चुनता है। इसके बाद उसका मामा अपनी बेटी की शादी कहीं और कर देता है।


title: जनता गैराज

text: मुकेश और राघव हैदराबाद में एक बम विस्फोट करने का प्लान बनाते हैं। इसी बम विस्फोट में सत्यम के एक करीबी दोस्त का कोई व्यक्ति भी मर जाता है। अगले दिन उसके दोस्त की लाश रेलवे पटरी में मिलती है। आनन्द को पता चलता है कि उसकी हत्या की असली वजह राघव है। इसके अलावा उसे ये भी पता चलता है कि उसका और मुकेश का बम विस्फोट में हाथ था। वो मुकेश को मार देता है और राघव को मारना है या नहीं, उसका फैसला उसके पिता, सत्यम पर छोड़ देता है। सत्यम उसे बिना कोई दया दिखाये मार देता है।


title: नीमच विधानसभा निर्वाचन क्षेत्र

text: नीमच विधान सभा निर्वाचन क्षेत्र, मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह निर्वाचन क्षेत्र 1951 में तत्कालीन मध्य भारत राज्य के 79 विधानसभा क्षेत्रों में से एक के रूप में में अस्तित्व में आया।


title: नीमच विधानसभा निर्वाचन क्षेत्र

text: नीमच (निर्वाचन क्षेत्र संख्या 229) नीमच जिले में स्थित 3 विधानसभा क्षेत्रों में से एक है। इस निर्वाचन क्षेत्र के अन्तर्गत जिले की पूरी नीमच तहसील आती है।


title: नीमच विधानसभा निर्वाचन क्षेत्र

text: नीमच मंदसौर लोकसभा क्षेत्र का हिस्सा है, क्षेत्र के सात अन्य विधानसभा क्षेत्रों में मनसा, जवाद, जावरा, मंदसौर, मल्हारगढ़, सुवासरा और गरोठ आते हैं।


title: हिसार लोक सभा निर्वाचन क्षेत्र

text: हिसार लोक सभा निर्वाचन क्षेत्र भारत के हरियाणा राज्य का एक लोक सभा निर्वाचन क्षेत्र है। यहां से अब सांसद बृजेन्द्र सिंह है।


title: पॉट्सडैम समझौता

text: पॉट्सडैम समझौते (जर्मन:Potsdamer Abkommen) के तीन के बीच अगस्त 1945 सहमति थी द्वितीय विश्व युद्ध के सहयोगी दलों , यूनाइटेड किंगडम , संयुक्त राज्य अमेरिका , और सोवियत संघ । इसने जर्मनी के सैन्य सीमाओं और पुनर्निर्माण , उसकी सीमाओं और युद्ध क्षेत्र के पूरे यूरोपीय रंगमंच का संबंध किया। इसने जर्मनी के विमुद्रीकरण , पुनर्मूल्यांकन और युद्ध अपराधियों के अभियोजन को भी संबोधित किया ।


title: पॉट्सडैम समझौता

text: एक सांप्रदायिकता के रूप में निष्पादित, समझौता अंतरराष्ट्रीय कानून के अनुसार एक शांति संधि नहीं थी , हालांकि इसने निपुण तथ्यों को बनाया। यह 12 सितंबर 1990 को हस्ताक्षरित जर्मनी के सम्मान के साथ अंतिम निपटान पर संधि द्वारा अधिग्रहित किया गया था ।


title: पॉट्सडैम समझौता

text: जैसा कि डी गॉल को सम्मेलन में आमंत्रित नहीं किया गया था, फ्रांसीसी ने अपने व्यवसाय के क्षेत्र में पॉट्सडैम समझौतों को लागू करने का विरोध किया। विशेष रूप से, फ्रांसीसी ने पूर्व से निष्कासित जर्मनों को फिर से बसाने से इनकार कर दिया। इसके अलावा, फ्रांसीसी ने मित्र देशों की नियंत्रण परिषद की कार्यवाही में पॉट्सडैम समझौते का पालन करने के लिए किसी भी दायित्व को स्वीकार नहीं किया; विशेष रूप से पूरे जर्मनी में आम नीतियों और संस्थानों को स्थापित करने के लिए सभी प्रस्तावों का विरोध करते हुए, और कुछ भी जिनके बारे में उन्हें आशंका थी, अंततः एक एकीकृत जर्मन सरकार के उदय के लिए प्रेरित कर सकते हैं।


title: एरीज

text: प्रधान मंत्री नरेन्द्र मोदी और बेल्जियम के प्रधान मंत्री चार्ल्स मिचेल ने संयुक्त रूप से 30 मार्च 2016 को एशिया की सबसे बड़ी दूरबीन 'देवस्थल आप्टिकल टेलीस्कोप’ का बेल्जियम की राजधानी ब्रुसेल्स से रिमोट से शुभारंभ किया।


title: २ अप्रैल

text: 2 अप्रैल ग्रेगोरी कैलंडर के अनुसार वर्ष का 92वाँ (लीप वर्ष मे 93वाँ) दिन है। साल मे अभी और 273 दिन बाकी हैं।


title: बोतल पाम

text: बोतल पाम एक बहुवर्षीय, पूष्पीय पौधा है। यह मूलरूप से मॉरिशस का निवासी है। इसका तना फूला हुआ होता है। इसकी चार या छः पत्तियाँ ही होती है जो वृक्ष के ऊपर मुकुट के समान निकलीं होती हैं। यह पौधा अधिक शीत सहन नहीं कर पाता है तथा 0C तापमान पर इसकी मृत्यु हो जाती है।


title: चौरागढ़

text: चौरागढ़ एक दुर्ग है जिसे जबलपुर के राजगौड़ वंश के शासक संग्राम शाह ने १६वीं शताब्दी में बनवाया था। यह नरसिंहपुर जिले की करेली तहसील में स्थित चौगान में स्थित है। इसलिए इसे चौगान का किला भी कहते हैं। अब यह बहुत सीमा तक खंडहर में बदल चुका है।


title: चौरागढ़

text: १६वीं शताब्दी में निर्मित यह किला गोंडकालीन वास्तुकला का अनुपम उदाहरण है। गढ़ा-कटंगा साम्राज्य की रानी वीरांगना दुर्गावती के पुत्र वीरनारायण की वीरता और उनकी वीरगति का यह किला एकमात्र जीवन्त गवाह है।


title: चौरागढ़

text: दुर्ग के भीतर विशाल जलकुण्ड है। इसमें अभी भी खासा पानी रहता है। यहां कई भूमिगत कक्ष व भंडारगृह बने हुए हैं। किले की दीवारों पर बेमिशाल कलाकृतियां बनाई गईं थीं। इनके रंग धूमिल हो चुके हैं, लेकिन ये अभी भी सुंदर दिखती हैं। बहुत ऊंचाई में स्थित होने के कारण किले की प्राचीर से मीलों दूर तक देखा जा सकता है। किले के समीप बनाया गया तालाब आज भी क्षेत्र के लोगों के लिए जल का एक प्रमुख स्रोत है।


title: चौरागढ़

text: इतिहासकारों के अनुसार जबलपुर के गढ़ा गोंडवाना साम्राज्य के शासक अर्जुन सिंह के बाद महत्वाकांक्षी संग्राम सिंह (सन्1400-1540 ईस्वी) ने गद्दी सम्हाली। उन्होंने अपने साम्राज्य में विस्तार करते हुए आसपास के 52 गढ़ों पर विजयश्री प्राप्त की। इसकी याद में व इतने बड़े साम्राज्य की निगरानी करने के लिए उन्होंने यह किला बनवाया था।


title: चौरागढ़

text: सन् 1564 में दिल्ली के मुगल शासक अकबर के सिपहसालार आसफ खान ने गढ़ा साम्राज्य पर हमला कर दिया। रानी दुर्गावती (सन्1540-1564ईस्वी) वीरगति को प्राप्त हुईं। उसके बाद उनके पुत्र वीरनारायण को आसफ खान ने अपनी कुटिल चाल में फंसा कर बंदी बना लिया और मार डाला।


title: चौरागढ़

text: बाद में अंग्रेजों ने मराठा पेशवाओं से यह किला छीन लिया। लेकिन छीनने के बाद इस डर से इसे तोप से उड़ा दिया कि पेशवा फिर से न वापस आ जाएं। तोप से ध्वस्त किला खंडहर के रूप में आज भी जीर्णोद्धार को तरस रहा है।


title: चौरागढ़

text: किले तक जाने के लिए करेली या गाडरवारा स्टेशन पर उतरा जा सकता है। करपगांव, शाहपुर, आमगांव बड़ा, करेली और गाडरवारा से यहां जाने के लिए सीधा मार्ग है। करेली से यह 22 व गाडरवारा से 19 किलोमीटर की दूरी पर है। यहां तक जाने के लिए पक्के रास्ते के साथ पगडंडी से भी चलना पड़ता है।


title: औद्योगिक डिज़ाइन

text: ओद्योगिक डिज़ाइन (industrial design) डिज़ाइन की एक शाखा है जिसमें बड़े पैमाने पर वृहद उत्पादन (mass production) की ओद्योगिक प्रक्रिया द्वारा किसी उत्पादन को निर्मित करने के लिये उसकी रूप-रेखा बनाई जाती है। यह केवल एक बार बनाई जाने वाली किसी चीज़ से बहुत भिन्न है क्योंकि इसमें कभी-कभी लाखों की संख्या में वही वस्तु निर्मित करना और फिर उसे ग्राहकों को बेच पाना ध्येय होता है इसलिये उसमें सामग्री की खपत, उसका निर्माण करने का ख़र्च, उसमें ग्राहकों को आकर्षित कर पाने की सम्भावना, इत्यादि बहुत महत्वपूर्ण पहलू होते हैं।


title: सबसे रोशन तारों की सूची

text: किसी तारे की चमक उसकी अपने भीतरी चमक, उसकी पृथ्वी से दूरी और कुछ अन्य परिस्थितियों पर निर्भर करती है। किसी तारे के निहित चमकीलेपन को "निरपेक्ष कान्तिमान" कहते हैं जबकि पृथ्वी से देखे गए उसके चमकीलेपन को "सापेक्ष कान्तिमान" कहते हैं। खगोलीय वस्तुओं की चमक को मैग्निट्यूड में मापा जाता है - ध्यान रहे के यह मैग्निट्यूड जितना कम होता है सितारा उतना ही ज़्यादा रोशन होता है।


title: सबसे रोशन तारों की सूची

text: दूरबीन के आविष्कार के बाद ज्ञात हुआ कि बहुत से तारे जो बिना दूरबीन के पृथ्वी से एक लगते थे वास्तव में बहु तारा या द्वितारा मंडल थे। कुछ तारों के बारे में अभी भी ठीक से ज्ञात नहीं है कि वे अकेले हैं या किसी साथी या साथियों के साथ देखें जा रहें हैं। जहाँ तक संभव है यह सूची अकेले तारों को ही दर्ज करती है (अर्थात द्वितारा या बहु-तारा मंडलों में से केवल अधिक रोशन तारे को)। यह संभव है कि अन्य सूचियाँ अकेले और एक से अधिक तारों को मिलाकर तारों को सूची पर अलग स्थानों पर रखें। एक अन्य बात भी ध्यान रखने योग्य है कि तारों की चमक को मापने वाले यंत्र (फ़ोटोमीटर) समय के साथ बेहतर होते चले जा रहें हैं। बहुत से तारों का पृथ्वी से देखी जाने वाली रोशनी का स्तर (सापेक्ष कान्तिमान) एक-दूसरे के समीप है। जैसे-जैसे माप में सुधार होगा, सूची में इनके स्थान में कुछ उतार-चढ़ाव संभव है।


title: ख़्वाजा फ़रीदुद्दीन अत्तार

text: अबू हामिद बिन अबू बक्र इब्राहीम (फ़ारसी : फ़ारसी : ابو حامد بن ابوبکر ابراهیم) आम तौर पर ख़्वाजा फ़रीदउद्दीन अत्तार (1145-1220) के नाम से जाने जाते हैं। फ़ारस के नेशांपुर नगर के एक विद्वान थे जिनको सूफीवाद के तीन प्रमुख स्तंभों में गिना जाता है। आपने फ़ारसी भाषा का ग्रंथ मसनवी अत्तार लिखा था। प्रसिद्ध फ़ारसी सूफ़ी कवि रूमी वने इनकी तारीफ़ की थी।


title: ख़्वाजा फ़रीदुद्दीन अत्तार

text: बारहवीं शताब्दी का फारसी कवि, सूफीवाद का सिद्धांतकार, और निशापुर का हियोग्राफर था, जिसका फारसी कविता और सूफीवाद पर अत्यधिक और स्थायी प्रभाव था। मनकी-उ-इयार (पक्षियों का सम्मेलन) और इलाही-नमा उनकी सबसे प्रसिद्ध कृतियों में से एक हैं।